open-index/open-wikipedia-markdown huggingface dataset:
ചാരമണൽക്കോഴി

ചാരമണൽക്കോഴിയെ  ആംഗലത്തിൽe ‘’’grey plover ‘’’ എന്നാണു പേര്. ശാസ്ത്രീയ നാമം’’’Pluvialis squatarola’’’ എന്നുമാണ് . വളരെ ദൂരേക്ക് ദേശാടാനം നടത്തുന്ന പക്ഷിയാണ്. പ്രജന സമയം അല്ലാത്തപ്പോൾ ലോകത്തിന്റെ മിക്ക കടൽ തീരങ്ങളിലേക്കും ദേശാടനം നടത്തുന്നു.e
## രൂപവിവരണം
ഇവയുടേ നീളം  27–30 സെ.മീ. ആണ്11–12 in. ചിറകുവിരിച്ചിൽ  71–83 സെമീ ആണ്.തൂക്കം190–280 ഗ്രാംആയിരിക്കും. ചാര നിറത്തിൽനിറയെ കറുത്ത കുത്തുകൾ പുറകിലും ചിറകിലും വെളുപ്പ്. തൊണ്ടയും  കഴുത്തും നരച്ച ചാര നിറം.കറുത്ത നെഞ്ചുംവെള്ള വാലിന്കറുത്ത പ്ട്ടകളുണ്ട്. അധികം നീളമില്ലാത്തകൊക്കും തടിച്ച കഴുത്തും ഉണ്ട്.കാലിന്റെ നിറം കറുപ്പാണ്.വേഗത്തിൽ ഓടാനും അതേപോലെ പറക്കാനും ഇവയ്ക്കു പറ്റും.

## പ്രജനനം
പ്രജനനം നടക്കുന്നത് ആർട്ടിക് ദ്വീപുകളിലുംഅലാസ്കയുടെ വടക്കൻ തീരങ്ങളിലും, കാനഡ, റഷ്യ എന്നിവിടങ്ങളിലുമാണ്.നിലത്താണ് കൂടുകൾ. ജൂൺ ആദ്യത്തിൽ4 മുട്ടകളിടുന്നു.26-27 ദിവസത്തിൽ മുട്ടകൾ വിരിയും.35-45 ദിവസത്തിനുള്ളിൽ കുഞ്ഞുങ്ങൾ പറക്കും.
## വിതരണം
ആസ്ട്രേലിയയിലേക്ക് പിടകളാണ് ദേശാടാനം നടാത്തുന്നത്.ദേശാടാനം നടത്തുമ്പോൾ ഇട്യ്ക്ക് വിശ്രമിക്കാൻ ഇറങ്ങാറില്ല. 
## ഭക്ഷണം
കടൽ തീരങ്ങളിൽലും വേലിയിറക്കം  ഉള്ളിടത്തും ഇര തേടുന്നു.പ്രാണികളും പുഴുക്കളും കവചമുള്ള ജീവികളും ഭക്ഷണമാണ്.
.
## ചിത്രശാല

Image:Grey Plover (Pluvialis squatarola) W IMG 6951.jpg|at കൃഷ്ണ വൈൽഡ് ലൈഫ് സാഞ്ചുറി, ആൻഡ്ര പ്രദേശ്
Image:Grey Plover (Pluvialis squatarola) W IMG 6950.jpg|കൃഷ്ണ വൈൽഡ് ലൈഫ് സാഞ്ചുറി, ആൻഡ്ര പ്രദേശ്
Image:Pluvialis squatarola.jpg|ശീത കാല രൂപത്തിൽ
Image:Pluvialis squatarola MHNT.jpg|മുട്ട
Image:Pluvialis squaterola jcwf3.jpg|
 

## അവലംബം
ലഘുമാനസം

മുജ്ജാലകൻ രചിച്ച ഒരു പ്രാചീന ജ്യോതിഷ ഗ്രന്ഥമാണ് **ലഘുമാനസം**. ഈ ഗ്രന്ഥത്തിനു ഗോവിന്ദസ്വാമി *ലഘുമാനസകരണം* എന്ന വ്യാഖ്യാനം രചിച്ചിട്ടുണ്ട്. ഇതേപേരിൽ മറ്റൊരു പ്രാചീന ഗ്രന്ഥം കൂടി ലഭിച്ചിട്ടുണ്ട്. ഇതിന്റെ കർത്താവ് ആരെന്നു വ്യക്തമല്ല.
## അവലംബം
ഓസ്ട്രേലിയൻ കുറ്റവാളി കേന്ദ്രങ്ങൾ

ഓസ്ട്രേലിയയിലെക്ക് കുറ്റവാളികളെ കടത്തുന്നതിനായ് ഉപയോഗിച്ച 11 കേന്ദ്രങ്ങളുടെ ശേഷിപ്പുകളാണ് **ഓസ്ട്രേലിയൻ കുറ്റവാളി കേന്ദ്രങ്ങൾ** അഥവാ **ഓസ്ട്രേലിയൻ കൊൺവിക്റ്റ് സൈറ്റ്സ് (Australian Convict Sites)** എന്ന് അറിയപ്പെടുന്നത്. 1788-ൽ കുറ്റവാളികളെ വഹിച്ചുകൊണ്ടുള്ള ആദ്യ കപ്പൽ(First Fleet) സിഡ്നി തീരത്ത് അടുക്കുന്നതോടെയാണ് ഈ കേന്ദ്രങ്ങളുടെ ചരിത്രം ആരംഭിക്കുന്നത്. സിഡ്നി, ടാസ്മാനിയ, നോർഫോക് ദ്വീപ്, ഫ്രിമാന്റിൽ എന്നി സ്ഥലങ്ങളിൽ എല്ലാം ഇത്തരം കേന്ദ്രങ്ങൾ പിന്നീടുണ്ടായി.

## കുറ്റവാളി കേന്ദ്രങ്ങൾ

ലോകപൈതൃക പട്ടികയിൽ ഉൾപ്പെടുന്ന ഓസ്ട്രേലിയൻ കുറ്റവാളി കേന്ദ്രങ്ങളുടെ ഭാഗമായ 11 കേന്ദ്രങ്ങൾ ഇവയാണ്:

*  കൊക്കാറ്റൂ ദ്വീപിലെ കുറ്റവാളി കേന്ദ്രം (New South Wales)
*  ഗ്രേറ്റ് നോർത്ത് റോഡ് (New South Wales)
*  Hyde Park Barracks (New South Wales)
*  ഓൾഡ് ഗവ്ണ്മെന്റ് ഹൗസ് (New South Wales)
*  കിംഗ്സ്റ്റൺ ആർദർസ് വേൽ ചരിത്ര പ്രദേശങ്ങൾ (Norfolk Island)
*  ബ്രിക്കൻഡണിലേയും വൂൾമെറിലേയും എസ്റ്റേറ്റുകൾ (ടാസ്മാനിയ)
*  കാസ്കേഡ്സ് ഫീമെയിൽ ഫാക്ടറി (Tasmania)
*  കൽക്കരി ഖനന ചരിത്ര പ്രദേശങ്ങൾ (ടാസ്മാനിയ)
*  ഡാർലിങ്ടൺ പ്രൊബേഷൻ സ്റ്റേഷൻ (ടാസ്മാനിയ)
*  ആർഥർ തുറമുഖം (ടാസ്മാനിയ)
*  വനിതാ ജയിൽ (പടിഞ്ഞാറേ ഓസ്ട്രേലിയ)

## അവലംബം

## പുറത്തേക്കുള്ള കണ്ണികൾ
* Australian Department of the Environment, Water, Heritage and the Arts (2008) '''Australian convict sites: World Heritage Nomination'''Accessed 5 August 2010

വർഗ്ഗം:ഓസ്ട്രേലിയയിലെ ലോകപൈതൃകകേന്ദ്രങ്ങൾ
ഫിറോമോൺ

മനുഷ്യനുൾപ്പെടെയുള്ള ജന്തുക്കൾ ബാഹ്യമായ ചുറ്റുപാടിൽ സ്രവിപ്പിക്കുന്ന ചില രാസപദാർഥങ്ങളാണ് **ഫിറോമോണുകൾ**. സ്വന്തം ജാതിയിൽ പെട്ട അംഗങ്ങളുമായി ആശയവിനിമയത്തിനുള്ള ഒരു ഉപാധിയായി ഇവ പ്രധാനമായും ഉപയോഗിക്കപ്പെടുന്നു. സാമൂഹ്യ ഷട്പദങ്ങളായ ഉറുമ്പ്, ചിതൽ, തേനീച്ച തുടങ്ങിയ ജീവികളിലാണ് ഫിറോമോണുകൾ കൊണ്ടുള്ള ആശയവിനിമയ വ്യവസ്ഥ ഏറ്റവും കൂടുതൽ വികാസം പ്രാപിച്ചിരിക്കുന്നത്.  
## പശ്ചാത്തലം
പീറ്റർ കാൾസൺ, മാർട്ടിൻ ലഷർ എന്നിവരാണ് ഫിറോമോൺ (ഫെറിൻ=സ്ഥാനമാറ്റം, ഹോർമോൺ=അന്തഃസ്രാവം) എന്ന പദം ആദ്യമായി ഉപയോഗിച്ചത്. ഇവ രാസസന്ദേശവാഹകരാണ്. ഫിറോമോണുകൾ ശരീരത്തിനു പുറത്തേക്ക് സ്രവിപ്പിക്കുമ്പോൾ അതേ സ്പീഷീസിലുള്ള മറ്റ് ജന്തുക്കൾക്ക് സന്ദേശം മനസ്സിലാകുന്നു. ജന്തുക്കളുടെ ന്യൂറോസർക്യൂട്ടുകളിൽ മാറ്റങ്ങളുണ്ടാക്കുകയാണ് ഫിറോമോൺ ചെയ്യുന്നത്. 
## ഇനങ്ങൾ
ഫിറോമോണുകൾ പലതരമുണ്ട്. ശത്രുക്കളുടെ അക്രമണത്തിനെതിരെ ജാകരൂകരാകാനും, ഒന്നിച്ചുകൂടാനും, തങ്ങളുടെ പ്രദേശം രേഖപ്പെടുത്താനും, ഭക്ഷണസ്രോതസ്സിലേക്കുള്ള വഴി കണ്ടെത്താനും ഉപയോഗിക്കപ്പെടുന്ന ഫിറോമോണുകൾ വ്യത്യസ്തങ്ങളാണ്. ഇതു കൂടാതെ ഒരു അവസ്ഥയിൽ നിന്നും മറ്റൊന്നിലേക്ക് ജീവി രൂപാന്തരം പ്രാപിക്കുമ്പോൾ വ്യത്യസ്തങ്ങളായ ഫിറോമോണുകളാണ് ഉല്പാദിപ്പിക്കപ്പെടുന്നത്. ഇണചേരുന്ന സമയത്ത് പ്രത്യേകതരം ഫിറോമോണുകൾ ഉല്പാദിപ്പിക്കപ്പെടുന്നു. വോമറോനേസൽ അവയവമാണ് ഫിറോമോണുകളെ മണക്കാൻ സഹായിക്കുന്നത്.
## അവലംബം

വർഗ്ഗം: ശരീരശാസ്ത്രം
വർഗ്ഗം:അന്തഃസ്രവവിജ്ഞാനീയം
പീറ്റർ സ്വിഡ്ലർ

റഷ്യൻ ചെസ്  ഗ്രാൻഡ്മാസ്റ്റർ ആണ് **പീറ്റർ സ്വിഡ്ലർ**.(ജൂൺ 17,1976). മൂന്നു ലോക ചെസ് ചാമ്പ്യൻഷിപ്പ് പട്ടത്തിനുള്ള (2001, 2005, 2007) യോഗ്യതാമത്സരത്തിൽ സ്വിഡ്ലർ പങ്കെടുക്കുകയുണ്ടായി. ഏഴുതവണ റഷ്യൻ ദേശീയ ചാമ്പ്യനുമായിരുന്നു. (1994, 1995, 1997, 2003, 2008, 2011, 2013). പത്തു തവണ ചെസ് ഒളിമ്പ്യാഡുകളിൽ റഷ്യയെ പ്രതിനിധീകരിച്ച സ്വിഡ്ലർ രണ്ടു വ്യക്തിഗത വെള്ളിമെഡലുകളും, അഞ്ചു ടീം സ്വർണ്ണ മെഡലുകളും കരസ്ഥമാക്കി. 2011 ലെ ചെസ് ലോകകപ്പ് നേടിയത് സ്വിഡ്ലറിന്റെ പ്രധാന നേട്ടമാണ്.
## അവലംബം

വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ചെസ്സ് ഒളിമ്പ്യാഡിൽ മത്സരിച്ചവർ
വർഗ്ഗം:ചെസ്സ് കളിക്കാർ
വർഗ്ഗം:ജൂൺ 17-ന് ജനിച്ചവർ
വർഗ്ഗം:1976-ൽ ജനിച്ചവർ
വർഗ്ഗം:റഷ്യൻ കായികതാരങ്ങൾ
റിവേഴ്സ്ലീ

ഓസ്ട്രേലിയയിലെ ക്വീൻസ് ലാൻഡ് സംസ്ഥാനത്തിന്റെ വടക്കുപടിഞ്ഞാറൻ ഭാഗത്തുള്ള ഒരു പ്രധാന ഫോസ്സിൽ പ്രദേശമാണ് **റിവേഴ്സ്ലീ** . ഒലിഗോസീൻ, മയോസിൻ യുഗങ്ങളിൽ ജീവിച്ചിരുന്ന പ്രാചീന സസ്തനികളുടേയും, പക്ഷികളുടേയും,, ഉരഗങ്ങളുടേയും ഫോസിലുകൾ ഇവിടത്തെ 100&nbsp;കി.മീ2 വിസ്തൃതി വരുന്ന പ്രദേശത്തുനിന്നും കണ്ടെത്തിയിട്ടുണ്ട്. 
1901-ലാണ് ഇവിടെനിന്നും ആദ്യമായ് ഫോസിലുകൾ കണ്ടെടുക്കപ്പെടുന്നത്. 1994-ൽ റിവേഴ്സ്ലീയെ തെക്കേ ഓസ്ട്രേലിയയിലെ നാർക്കൂട്ടെ ഗുഹാ ദേശീയോദ്യാനവുമായി സംയുക്തമായി യുനെസ്കോ ലോകപൈതൃകപട്ടികയിൽ ഉൾപ്പെടുത്തി. 

റിവേഴ്സ്ലീയിലെ ചുണ്ണാമ്പുക്കല്ലുകൾ, ചുണ്ണാമ്പിന്റെ(ലൈം-lime) അംശം കൂടിയ ശുദ്ധജലതടാകങ്ങൾ, ഗുഹകൾ എന്നിവിടങ്ങളിൽനിന്നെല്ലാമാണ് ഫോസിലുകൾ കണ്ടെടുക്കപ്പെട്ടിട്ടുള്ളത്. ഇവയിൽ ചിലതിന് 25 ദശലക്ഷത്തോളം പഴക്കം തിട്ടപ്പെടുത്തിയിട്ടുണ്ട്. ഉയർന്ന അലവിൽ കാൽസ്യം കാർബണേറ്റ് അടങ്ങിയിരിക്കുന്ന പ്രദേശമായതിനാൽ ഇവിടത്തെ ഫോസിലുകൾ അധികവും കേടുപാടുകൾ ഇല്ലാതെത്തന്നെ കാണപ്പെടുന്നു. ഗോണ്ട്വാനയിൽ അധിവസിച്ചിരുന്ന ജീവികളെകുറിച്ചും, അവയുടെ വിന്യാസത്തെകുറിച്ചും, കാലക്രമേണ അവയ്ക്കു സംഭവിച്ച പരിണാമത്തെക്കുറിച്ചുമെല്ലാം പഠിക്കുന്നതിന് ഇവിടന്നു ലഭിച്ച ഫോസിൽ റെക്കോർഡുകൾക്ക് അവിഭാജ്യ സ്ഥാനമാണ് ഉള്ളത്.

## അവലംബം

## കൂടുതൽ വായനക്ക്
*Archer, M. et al. 1991. *Riversleigh: the Story of Australia's Inland Rainforests*, (Sydney: Reed Books).

## പുറത്തേക്കുള്ള കണ്ണികൾ
*റിവേഴ്സ്ലീ ലോകപൈതൃക പട്ടികയിൽ
*യുനെസ്കൊ വെബ്സൈറ്റിൽ റിവേഴ്സ്ലീ
*റിവേഴ്സ്ലീയിൽ നിന്ന് ലഭിച്ച ഫോസിൽ വിവരങ്ങൾ, ഓസ്ട്രേലിയൻ മ്യൂസിയം
*The Riversleigh Society supports scientific research at Riversleigh
നെല്ലിക്കുത്ത് മുഹമ്മദലി മുസ്‌ലിയാർ

കേരളത്തിലെ ഒരു മുസ്‌ലിം ചരിത്രപണ്ഡിതനായിരുന്നു **നെല്ലിക്കുത്ത് മുഹമ്മദലി മുസ്‌ലിയാർ**. ബ്രിട്ടീഷ് ഗവണ്മെന്റിനെതിരെ നടന്ന മലബാർ കലാപത്തിലെ പ്രമുഖ നേതാക്കളിൽ ഒരാളായിരുന്ന ആലി മുസ്‌ലിയാരുടെ പേരമകൻ കൂടിയാണിദ്ദേഹം.

എരിക്കുന്നൻ പാലത്തും മൂലയിൽ തറവാട്ടിലായിരുന്നു ജനനം. പിതാവ് അബ്ദുല്ലക്കുട്ടി മുസ്‌ലിയാർ അറബി ഭാഷാ പണ്ഡിതനും കാലിഗ്രഫരും ആയിരുന്നു. മരക്കാ൪ മുസ്ലിയാരുടെ മകൾ ഫാത്വിമയാണ് മാതാവ്. നെല്ലിക്കുത്ത് പഴയ സ്കൂളിലാണ് പ്രാഥമിക പഠനം. ചെമ്പ്രശ്ശേരി, അയിനിക്കോട്, തൃക്കലങ്ങോട്‌, പാണക്കാട്, വേങ്ങൂ൪, മേലാറ്റൂ൪ മനയിൽ, വേങ്ങര, കുമരംപുത്തൂ൪, പട്ടിക്കാട് ജാമിഅ എന്നിവിടങ്ങളിലായിരുന്നു പഠനം. ജന്മസ്ഥലമായ നെല്ലിക്കുത്ത് ചേർത്താണ് ഇദ്ദേഹം അറിയപ്പെട്ടത്.  പിതാമഹനായ ആലി മുസ്‌ലിയാർ സമകാലിക ചരിത്രത്തിൽ നടത്തിയിട്ടുള്ള ജീവത്തായ ഇടപെടലും ചരിത്രവുമായും ഭാഷയുമായുമൊക്കെ കുടുംബത്തിനുള്ള ബന്ധവും ഇദ്ദേഹത്തെ ചരിത്രാന്വേഷകനാക്കി മാറ്റി. ഈ ആവശ്യത്തിനായി ഒട്ടനവധി പുരാതന ചരിത്ര രേഖകലും ഗ്രന്ഥലയങ്ങളും ഇദ്ദേഹം സന്ദർശിച്ചിട്ടുണ്ട്.

നിരവധി ചരിത്ര ഗ്രന്ഥങ്ങൾ ഇദ്ദേഹം രചിച്ചിട്ടുണ്ട്. ഇദ്ദേഹത്തിന്റെ രചനകളിൽ ഏറ്റവും ശ്രദ്ധേയമായത് പൗരാണികരും ആധുനികരുമായ രണ്ടായിരത്തി മുന്നൂറോളം കേരളീയ പണ്ഡിതന്മാരുടെ ചരിത്രം വിവരിക്കുന്ന **തുഹ്ഫതുൽ അഖ്യാർ ഫീ താരീഖി മലൈബാർ** എന്ന ഗ്രന്ഥമാണ്. അറബി ഭാഷയിലായിരുന്നു ഗ്രന്ഥ രചന. **[[മലയാളത്തിലെ മഹാരഥന്മാർ]]** എന്ന പേരിൽ ഈ ഗ്രന്ഥം മലയാളത്തിലേക്ക് പി.എം.കെ ഫൈസി മൊഴിമാറ്റം ചെയ്തിടുണ്ട്.  *തുഹ്ഫത്തുൽ അഖ്ലാഖ് ഫീ മുഖ്തസരി താരീഖിൽ ഖുലഫാഅ്, ഹദിയതുൽ ആരിഫീൻ, തുഹ്ഫതുൽ ഇഖ്വാൻ, അശ്ശംസുൽ മുളീഅ; അൽ അശ്ആരുവശ്ശുഅറാ*  തുടങ്ങിയവ ഇദ്ദേഹത്തിന്റെ പ്രമുഖ ഗ്രന്ഥങ്ങൾ ആണ്. പുരാതന മുസ്ലിം പള്ളികൾ, മഖ്ബറകൾ, ഖുതുബ് ഖാനകൾ (മുസ്ലിം ഗ്രന്ഥശാല), മുസ്ലിം തറവാടുകൾ, മുസ്ലിം പണ്ഡിതർ, കേരളത്തിലെ ഇസ്ലാമിൻറെ ആഗമനം, വൈദേശികാധിപത്യത്തിനെതിരെയുള്ള ചെറുത്തു നിൽപുകൾ, ചരിത്രകാരന്മാർ, ഗ്രന്ഥങ്ങൾ തുടങ്ങിയ കാര്യങ്ങളൊക്കെ പഠന വിഷയമാക്കിയിട്ടുണ്ട്.

2007 ഓഗസ്റ്റ് 7ന് ഇദ്ദേഹം മരണപ്പെട്ടു.

വർഗ്ഗം:ഇസ്ലാമികം
വർഗ്ഗം:കേരളത്തിലെ ഇസ്ലാമിക പണ്ഡിതർ

## അവലംബം
ടി.പി 51

അരുകൊല ചെയ്യപ്പെട്ട രാഷ്ട്രീയ നേതാവ് ടി.പി ചന്ദ്രശേഖരന്റെ ജീവിതവും കൊലപാതകവും ആസ്പദമാക്കി സുരാസ് വിഷ്വൽ മീഡിയുടെ ബാനറിൽ നവാഗതനായ മൊയ്തു താഴത്ത് രചനയും സംവിധാനവും നിർവഹിച്ച ചലച്ചിത്രമാണ് **ടി.പി 51**. 51 എന്നത് കൊല്ലപ്പെടുമ്പോൾ ശരീരത്തിലേറ്റ വെട്ടുകളുടെ എണ്ണത്തെ സൂചിപ്പിക്കുന്നു. ടി.പിയുടെ കർമമണ്ഡലങ്ങളായിരുന്ന ഒഞ്ചിയം, ഏറാമല, ഓർക്കാട്ടേരി, വടകര എന്നിവിടങ്ങളിലും തൊടുപുഴയിലുമായാണു ഇത് ചിത്രീകരിച്ചത്. പ്രധാനകഥാപാത്രത്തെ അവതരിപ്പിച്ചിരിക്കുന്നത് ടി.പിയുടെ രൂപസാദൃശ്യമുള്ള രമേഷ് വടകരയാണ്. നടി ദേവി അജിത്ത് ഭാര്യ രമയായി വേഷമിടുന്നു. റിയാസ്ഖാൻ, ഭീമൻ രഘു, ശിവജി ഗുരുവായൂർ എന്നിവരും ഈ ചിത്രത്തിന്റെ ഭാഗമാകുന്നുണ്ട്. 

## അവലംബം

വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രാഷ്ട്രീയം പ്രമേയമാക്കിയ മലയാളചലച്ചിത്രങ്ങൾ
നാഗവീണ

ഒരു സംഗീതോപകരണമാണ് **നാഗവീണ.**പുള്ളുവൻപാട്ടുമായി ബന്ധപ്പെട്ടാണ് ഈ ഉപകരണം വായിക്കുന്നത്.
## നാഗവീണയുടെ ഭാഗങ്ങൾ

*ഉടുമ്പിൻ തോൽ
*നാഗചിറ്റമൃത് പിരിച്ചെടുത്ത ചരട്
*കുടുമ
*ശങ്കീരി
*പ്ലാവുതടി
*വീണക്കയ്യ്
*വീണക്കിണ്ണം
*വീണപ്പൂള്
*കാമ്പുകോൽ
*ചിലമ്പ്
*ചെമ്പുമോതിരം
*കവുങ്ങിൻ കഷണം
*ചിറ്റമൃത് വലിച്ചുകെട്ടിയ ചരട്

## അവലംബം
ആലപ്പി അയിഷാബീഗം

മലയാള കഥാപ്രസംഗവേദിയിൽ ശ്രദ്ധിയ്ക്കപ്പെട്ട  ഒരു കാഥിക ആയിരുന്നു **ആലപ്പി അയിഷാബീഗം**. (ജ: 1943 -മ: 2015 ഓഗസ്റ്റ് 11)
## ജീവിതരേഖ
1943 ൽ തിരുവനന്തപുരം വട്ടിയൂർക്കാവിൽ മുഹമ്മദ് കണ്ണിന്റെ(ഹമീദ് കുഞ്ഞ്)യും ഫാത്തിമയുടെയും മകളായാണ് ആയിഷാബീഗത്തിന്റെ ജനനം. പിന്നീടിവർ ആലപ്പുഴയിലേക്ക് താമസമാക്കുകയായിരുന്നു..  ചെറുപ്പത്തിൽ തന്നെ  പിതാവിന്റെ സഹോദരനിൽ നിന്നു സംഗീതം പഠിച്ചു. ഏഴുവയസ്സായപ്പോൾ കലാരംഗത്തേക്ക് പ്രവേശിക്കുകയും. നൃത്തപരിപാടികളിലും മാപ്പിളകലാവേദികളിലും പിന്നണി പാടിയുമായിരുന്നു അരങ്ങേറ്റം. ആലപ്പുഴ മുഹമ്മദൻസ് ഹൈസ്‌കൂളിലാണ് വിദ്യാഭ്യാസം പൂർത്തിയാക്കിയത്. പിന്നീട് കലാരംഗത്ത് സജീവമായി.''ബീവി അസുറ അഥവാ ധീരവനിത' എന്നതായിരുന്നു ആദ്യ കഥ.
## അവലംബം

വർഗ്ഗം:മലയാള കഥാപ്രസംഗകർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:1943-ൽ ജനിച്ചവർ
വർഗ്ഗം:ഓഗസ്റ്റ് 11-ന് ജനിച്ചവർ
വർഗ്ഗം:2015-ൽ മരിച്ചവർ
ജോഷ്വാ റെയ്നോൾഡ്സ്

ബ്രിട്ടീഷ് ചിത്രകാരനും സൗന്ദര്യശാസ്ത്രപണ്ഡിതനുമായിരുന്നു **ജോഷ്വാ റെയ്നോൾഡ്സ്** . (ജൂലൈ 1723 – 23 ഫെബ്രു:1792) റോയൽ കലാ അക്കാദമിയുടെ സ്ഥാപക അദ്ധ്യക്ഷനായിരുന്ന ജോഷ്വാ ബ്രിട്ടീഷ് ചിത്രകലയെ പരമ്പരാഗത രീതികളിൽ നിന്നു മോചിപ്പിയ്ക്കുവാൻ ശ്രമം നടത്തിയ ചിത്രകാരിന്മാരിൽ പ്രധാനിയാണ്.ജോർജ്ജ് മൂന്നാമനിൽ നിന്നു നൈറ്റ് ബഹുമതി കരസ്ഥമാക്കി.
## പ്രധാന ചിത്രങ്ങൾ
*എലിയട്ട് കുടുംബത്തിന്റെ ചിത്രം.
*ട്രാജിക് മ്യൂസ്
*മാൾബറോ പ്രഭു

## അവലംബം

വർഗ്ഗം:ഇംഗ്ലീഷ് ചിത്രകാരന്മാർ
ബർഖൻ

ചന്ദ്രക്കലയുടെ ആകൃതിയിലുള്ള മണൽക്കുന്നാണ് **ബർഖൻ**. തുർക്കി ഭാഷയിൽ "മണൽക്കുന്ന്"എന്ന് അർഥം വരുന്ന പദത്തിൽ നിന്നാണ് ഈ വാക്കിന്റെ ഉദ്ഭവം. ഒരേ ദിശയിൽ സ്ഥിരമായി വീശുന്ന കാറ്റ് ബർഖൻ രൂപപ്പെടുവാൻ വേണ്ട അത്യന്താപേക്ഷികമായ സാഹചര്യമാണ്. ബർഖൻ കുന്നുകൾക്ക് ശരാശരി 30 മീറ്റർ ഉയരമുണ്ടാകും.
## പ്രത്യേകതകൾ
ബർഖനിലെ ചന്ദ്രക്കല രൂപത്തിന്റെ നതമധ്യം കാറ്റിന്റെ ദിശയെ അഭിമുഖീകരിച്ചു നിൽക്കുന്നു. കാറ്റിന്റെ ദിശയ്ക്കനുകൂലമായാണ് മൺകൂനയുടെ ചെരിവും കാണപ്പെടുന്നത്. കാറ്റിന്റെ ആവേഗത്തിനനുസരിച്ച ബർഖനുകൾക്ക് സ്ഥാനമാറ്റം ഉണ്ടാവാറുണ്ട്. ലോകത്തിന്റെ പല ഭാഗങ്ങളിലുമുള്ള മരുഭൂമികളിൽ നൂറുകണക്കിനു കിലോമീറ്ററുകൾ നീണ്ടുകിടക്കുന്ന ബർഖനുകളുണ്ട്. ഇത്തരം ബർഖനുകളുടെ സമൂഹത്തെ മെഗാബർഖനുകൾ എന്ന് പറയുന്നു. തുർക്കിസ്ഥാനിലാണ് ബർഖനുകൾ ഏറ്റവുമധികം കാണപ്പെടുന്നത്. 

ബർഖനുകൾ ചൊവ്വാഗ്രഹത്തിലുമുണ്ട്. വീശിയടിക്കുന്ന കാറ്റും, മണൽക്കൂനകളും ധാരാളമുള്ളതുകൊണ്ടാണ് ചൊവ്വയിലും ബർഖനുകൾ നിലനിൽക്കുന്നത്. 

## അവലംബം

വർഗ്ഗം:കുന്നുകൾ
ചാലിലകത്ത് കുഞ്ഞഹമ്മദ് ഹാജി

കേരളത്തിലെ ഒരു ഇസ്ലാമിക പരിഷ്കർത്താവും പണ്ഡിതനും അദ്ധ്യാപകനും ഗ്രന്ഥകർത്താവുമായിരുന്നു **ചാലിലകത്ത് കുഞ്ഞഹമ്മദ് ഹാജി**. കേരളത്തിന്റെ **സർ സയ്യിദ്** എന്ന വിശേഷണം അദ്ദേഹത്തിനുണ്ടായിരുന്നു.
## ജീവിതരേഖ
അദൃശ്ശേരിയിലെ പുരാതനകുടുംബമായ മുത്താട്ട് കാളമൊയ്തീൻ കുട്ടിഹാജിയുടെയും, പണ്ഡിതനും സൂഫി വര്യനുമായ തിരൂരങ്ങാടി ചാലിലകത്ത് ഖുസായി ഹാജിയുടെ മകൾ ഫാത്തിമയുടെയും മകനായി 1867 (ഹി: 1283) ലാണ് കുഞ്ഞഹമ്മദ് ഹാജി ജനിക്കുന്നത്. മാതൃ-പിതൃ വിവാഹ ബന്ധം വേർപെട്ടത് കാരണം അദ്ദേഹം മാതാവിന്റെ വീട്ടിലാണ് വളർന്നത്. 

മാതാവിൽ നിന്ന് ഖുർആൻ, തജ്‌വീദ് പഠിച്ച ശേഷം കോഴിക്കോട് ഒരു പ്രാഥമിക സ്‌കൂളിൽ ചേർന്ന് നാലാം ക്ലാസ് വരെ അവിടെ പഠിച്ചു. തുടർന്ന് തന്റെ ദർസീ വിജ്ഞാനത്തിന്റെ തുടക്കമെന്നോണം തന്റെ അമ്മാവനായ ചാലിലകത്ത് അലി ഹസ്സൻ മുസ്‌ലിയാരിൽ നിന്ന് പ്രാഥമിക ഇസ്ലാമിക ഗ്രന്ഥങ്ങൾ പഠിച്ചു. അനന്തരം തിരൂരങ്ങാടി കോടഞ്ചേരി അഹ്മ്മദ് മുസ്‌ലിയാരുടെ ദർസിൽ ചേർന്നു. പിന്നീട് പൊന്നാനിയിൽ ചെന്ന്  വളപ്പിൽ അബ്ദുൽ അസീസ് മുസ്‌ലിയാരുടെ ശിഷ്യത്വം സ്വീകരിച്ചു. തുടർന്ന്  വെല്ലൂർ ബാഖിയാത്ത് സ്വാലിഹാത്ത് അറബി കോളേജിൽ ഉപരിപഠനം . ഒരു വർഷം അവിടെ പഠിച്ച ശേഷം 6 വർഷ കാലം ലത്തീഫിയ്യ കോളേജിൽ പഠനം നടത്തി. സയ്യിദ് മുഹമ്മദ് റുകനുദ്ധീൻ ഖാദിരി, അശൈഖ് മുഹമ്മദ് അബ്ദുൽ ജലീൽ ഫശാവരി, അശൈഖ് മുഹമ്മദ് ഹസ്സൻ രാംപൂരി, അശൈഖ് മുഹമ്മദ് അഫ്ഹാമുല്ലാഹില്ലഖ്‌നവി തുടങ്ങിയവർ ലത്തീഫിയ്യയിലെ അദ്ദേഹത്തിന്റെ ഗുരുക്കന്മാരാണ്.

തിരൂരങ്ങാടി തറമ്മൽ, പുളിക്കൽ, വാഴക്കാട് ദാറുൽ ഉലൂം തുടങ്ങിയ സ്ഥലങ്ങളിൽ അദ്ധ്യാപകനായി സേവനമനുഷ്ഠിച്ചിരുന്നു. ദർസ് പഠന രംഗത്ത് ഒരു വിപ്ലവത്തിനാണ് ദാറുൽ ഉലൂം തുടക്കം കുറിച്ചത്. സിലബസ് അടിസ്ഥാനത്തിൽ മതപഠനം ക്രോഡീകരിക്കുകയും ദർസ് രംഗത്തേക്ക് പുതിയ പരിഷ്‌കാരങ്ങൾ എന്നോണം ഫിഖ്ഹ്, ഹദീസ്, തഫ്‌സീർ എന്നിവക്ക് പുറമേ മറ്റു കലകളും ശാസ്ത്രശാഖകളും പാഠ്യപദ്ധതിയിൽ ഉൾപെടുത്തി. ലൈബ്രറി, ഭാഷ പഠന നിഘണ്ടു, പത്രം, വ്യത്യസ്ത ക്ലാസുകളാക്കി വിദ്യാർത്ഥികളെ തരം തിരിക്കൽ, ബെഞ്ച്, ഡെസ്‌ക്, മേശ , ബ്ലാക്ക് ബോർഡ്, രജിസ്റ്റർ, ഗ്ലോബ്, മാപ്പുകൾ എന്നിവ ചാലിലകത്തിന്റെ നൂതന ശൈലിയുടെ ഭാഗമാണ്. ഗണിത ശാസ്ത്രം, തർക്ക ശാസ്ത്രം , ഭൂമി ശാസ്ത്രം , തുടങ്ങി ഒട്ടുമിക്ക ശാസ്ത്ര ശാഖകളിൽ അവഗാഹം നേടിയ കുഞ്ഞഹമ്മദ് ഹാജി നല്ല പ്രഭാഷകനും കൂടിയായിരുന്നു. ബഹുഭാഷ പണ്ഡിതൻ കൂടിയായ അദ്ദേഹം അറബിക്ക് പുറമേ ഉർദു, ഫാരിസി, സംസ്‌കൃതം, തമിഴ്, ഇഗ്ലീഷ് തുടങ്ങിയവ കൈകാര്യം ചെയ്തിരുന്നു. അറബി മലയാളത്തിൽ ഉർദു പഠിപ്പിക്കാൻ ഉതകും രീതിയിൽ ഫലപ്രദമായ കൃതി മുതൽ ഒരുപാട് ഗ്രന്ഥങ്ങൾ രചിച്ചു.

ചെറുശ്ശേരി അഹമ്മദ് കുട്ടി മുസ്‌ലിയാർ, ഖുത്ബി മുഹമ്മദ് മുസ്‌ലിയാർ, കെ പി എ മൊയ്തീൻ കുട്ടി മുസ്‌ലിയാർ പറവണ്ണ, സ്വാതന്ത്ര്യസമര സേനാനിയായ മുസ്‌ലിം പരിഷ്കർത്താക്കളുമായിരുന്ന ഇ.മൊയ്തു മൗലവി, കെ.എം. മൗലവി തുടങ്ങിയവർ ശിഷ്യന്മാരാണ്.

## അവലംബം

വർഗ്ഗം:ഇസ്ലാമികം
വർഗ്ഗം:കേരളത്തിലെ ഇസ്ലാമിക പണ്ഡിതർ
വർഗ്ഗം:1867-ൽ ജനിച്ചവർ
കെനിയപ്പൊട്ടാമസ്

ഹിപ്പോപ്പൊട്ടാമസ് വർഗത്തിൽ പെട്ട മൺ മറഞ്ഞു പോയ ഒരു സസ്തനിയാണ് **കെനിയപ്പൊട്ടാമസ്**. ഏകദേശം 16 - 18 ദശ ലക്ഷം വർഷങ്ങൾക്ക് മുൻപ്പ് ആഫ്രിക്കയിൽ ജീവിച്ചിരുന്ന ഇവയുടെ ഫോസ്സിൽ കണ്ടുകിട്ടിയിടുള്ളത് കെനിയയിൽ നിന്നുമാണ് .  

## സീറ്റേസി ഗോത്രം
കെനിയപ്പൊട്ടാമസ് ഉൾപെട്ട ഉപകുടുംബത്തിൽ നിന്നാണ് തിമിംഗിലങ്ങൾ, ഡോൾഫിനുകൾ തുടങ്ങിയ ജലസസ്തനികൾ ഉൾപ്പെടുന്ന സീറ്റേസി ഗോത്രം ഉരുത്തിരിഞ്ഞത് എന്ന് കരുതുന്നു .

## അവലംബം

വർഗ്ഗം:മൺ മറഞ്ഞു പോയ നീർക്കുതിരകൾ
നീരുറവ

ഭൂമിക്കുള്ളിൽ ഉദ്ഭവിച്ച് ബാഹ്യപ്രേരണകളില്ലാതെ സ്വയം ബഹിർഗമിക്കുന്ന ജലമാണ് **നീരുറവ**. 
## ഉൽപ്പത്തി
ഭൂതലത്തിൽ പതിക്കുന്ന മഴവെള്ളം ഭൂവൽക്കത്തിനുള്ളിലേക്ക് ഊർന്നിറങ്ങുന്നു. താഴോട്ടു പോയാൽ ഒടുവിൽ അത് അന്തർവ്യാപകത്വം ഇല്ലാത്ത ശിലാതലങ്ങളിലെത്തുന്നു. അന്തർവ്യാപകത്വം ഇല്ലാത്തതും ഉള്ളതുമായ ശിലാപടലങ്ങൾ സന്ധിക്കുന്ന ഭാഗത്ത് വെള്ളം കെട്ടിക്കിടക്കുന്നു. കൂടുതൽ ജലം വന്നു ചേരുന്നതിനനുസരിച്ച് ജലപീഠത്തിന്റെ നിരപ്പ് ക്രമേണ ഉയരും. ഈ ജലം ഒരു ജലശീർഷമായി രൂപപ്പെടുന്നു. ഭൂഗുരുത്വാകർഷണത്തിനു വിധേയമായി, പാറയിടുക്കുകളുടെ ചായ്വനുസരിച്ച് ചലീക്കാൻ തുടങ്ങുന്ന ഈ ജലം കുന്നിൻ ചെരിവുകളിൽ കണ്ടെത്തുന്ന ബഹിർഗമന മാർഗ്ഗങ്ങളിലൂടെ നീരുറവയായി പുറത്തുവരുന്നു. തടസ്സമില്ലാതെ ജലം പുറത്തു വരാൻ സൗകര്യം നൽകുന്ന സന്ധികൾ, വിള്ളലുകൾ, സൂക്ഷ്മരന്ധ്രങ്ങളുള്ള ശിലാതലങ്ങൾ എന്നിവയുള്ള പ്രദേശങ്ങളിലാണ് നീരുറവകൾ സാധാരണയായി കാണപ്പെടുന്നത്. ഭൂവൽക്കത്തുള്ള ഭ്രംശങ്ങളുടെ ഫലമായും നീരുറവകൾ കാണപ്പെടാം.
## നീർവ്യാപ്തി
നീരുറവയിലെ വെള്ളത്തിൽ അനേകം ലവണങ്ങൾ കണ്ടുവരുന്നു. പാറക്കെട്ടുകൾക്കിടയിലൂടെ ഒഴുകുന്നതുകൊണ്ടാണിത്. ചില നീരുറവകളിൽ കാർബൺ ഡൈ ഓക്സൈഡ് കുമിളകൾ കാണപ്പെടുന്നു. നീരുറവകളിൽ നിന്നും ലഭിക്കുന്ന വെള്ളം മിനറൽ വാട്ടർ എന്ന പേരിൽ വിപണിയിൽ ലഭ്യമാണ്. സോഡിയം ലവണങ്ങൾ അടങ്ങിയിരിക്കുന്ന നീരുറവകളെ *സോഡാ നീരുറവകൾ* എന്ന് വിളിക്കുന്നു. നീരുറവകൾക്ക് ചുറ്റും സ്പാ ടൗണുകൾ രൂപംകൊള്ളാറുണ്ട്.
## ഉപയോഗങ്ങൾ
നീരുറവയിൽ നിന്നുള്ള ജലം കുടിക്കാനും, ഗാർഹിക ആവശ്യങ്ങൾക്കും, നനയ്ക്കാനും, വൈദ്യുതി ഉത്പാദിപ്പിക്കാനും, സഞ്ചാരത്തിനും ഉപയോഗിക്കുന്നു. ചില നീരുറവകൾ പുണ്യ ഉറവകളായി കണക്കാക്കപ്പെടുന്നതിനാൽ ഇവിടങ്ങളിൽ കുളിക്കാൻ ധാരാളം വിശ്വാസികൾ എത്താറുണ്ട്. 
## അവലംബം

വർഗ്ഗം:ജലശാസ്ത്രം
വർഗ്ഗം:കുടിവെള്ളം
വർഗ്ഗം:ജലാശയങ്ങൾ
ലോയസ്സ്

സൂക്ഷ്മ ധൂളികൾ (0.05 മില്ലിമീറ്ററിലും താഴെ വ്യാസമുള്ളവ) വീണടിഞ്ഞുണ്ടാവുന്ന നിക്ഷേപത്തെയാണ് **ലോയസ്സ്** എന്ന് വിളിക്കുന്നത്. കാറ്റുമൂലമാണ് ലോയസ്സുകൾ ഉണ്ടാവുന്നതും വികസിക്കുന്നതും. ഈ ധൂളികൾ പരസ്പരം ഒട്ടിപ്പിടിച്ചിരിക്കുന്നു. വ്യാപകമായി ലോയസ്സ് നിക്ഷേപമുള്ള രാജ്യങ്ങൾ അഫ്ഗാനിസ്ഥാൻ, മധ്യ യൂറോപ്പ്, ചൈന, യു.എസ്.എ എന്നിവയാണ്. വരണ്ട പ്രദേശങ്ങളിൽ നിന്നും എത്തുന്ന കാറ്റാണ് ലോയസ്സ് നിക്ഷേപം കൊണ്ടുവരുന്നത്. ലോയസ്സ് മണ്ണ് പൊതുവേ വളക്കൂറുള്ളതാണ്. ലോയസ്സ് നിക്ഷേപമുള്ള ഇടങ്ങളിൽ മണ്ണിനു കടുപ്പം കുറവായതുകൊണ്ട് ഈ സമതലത്തിലൂടെ ഒഴുകുന്ന നദികൾ താഴ്വരകൾ കാർന്നെടുക്കുകയും, ആഴത്തിൽ ഒഴുകുകയും ചെയ്യുന്നു.
## പ്രത്യേകതകൾ

ലോയസ്സ് മണ്ണ് ഏകജാതീയവും, സുഷിരങ്ങളുള്ളതും, എളുപ്പം ഉടയുന്നതും കാൽസ്യത്തിന്റെ അംശം കൂടുതലുള്ളതുമാണ്. ക്വാർട്ട്സ്, ഫെൽഡ്സ്പാർ, മൈക്ക എന്നിവ ലോയസ്സിൽ ധാരാളം അടങ്ങിയിട്ടുണ്ട്. ഇളം മഞ്ഞയാണ് ഇതിന്റെ നിറം.

## വ്യാപനം
ചൈനയിലെ ലോയസ്സ് മൺകൂനയ്ക്ക് നൂറു മീറ്ററിലധികം കനമുണ്ട്. ചൈനയിലെ മഞ്ഞ നദി ഒഴുകുന്ന ഹുവാങ് താഴ്വര ലോയസ്സ് നിക്ഷേപം കൊണ്ട് സമ്പുഷ്ടമാണ്. നദീതീരങ്ങളിലെ ലോയസ്സുകൾ വെള്ളത്തിന് മഞ്ഞ നിറം കൊടുത്തതുകൊണ്ടാണ് മഞ്ഞ നദിക്ക് ആ പേരു വീണത്. അമേരിക്കയിലെ പാഹാ റിഡ്ജുകളും, മധ്യ യൂറോപ്പിലെ ഗ്രേഡാ റിഡ്ജുകളൂം ലോയസ്സ് നിക്ഷേപണത്താൽ ഉണ്ടായവയാണ്. ഹംഗറിയിലെ ഡുണായുവാറോസ്, റുമേനിയയിലെ വള്ളാച്ചിയൻ സമതലം, ക്രൊയേഷിയയിലെ സുസാക്ക് ദ്വീപ് എന്നിടങ്ങളിൽ ലോയസ്സ് നിക്ഷേപമുണ്ട്. അമേരിക്കയിലെ ഇയോവയിലും, വിക്സ്ബർഗിലൂടെയുഴുകുന്ന മിസ്സിസ്സിപ്പി നദീതീരങ്ങളിലും ലോയസ്സുണ്ട്.

## അവലംബം

വർഗ്ഗം:ഭൗമശാസ്ത്രം
പരദേശി സ്പീഷീസുകൾ

ഒരു പ്രദേശത്തെ തനതു സസ്യങ്ങൾ അല്ലെങ്കിൽ സസ്യങ്ങൾ അല്ലാതെ പ്രത്യേക ലക്ഷ്യത്തിനു വേണ്ടി കൊണ്ടുവരപ്പെട്ടതോ യാദൃച്ഛികമായി ആ സ്ഥലത്ത് എത്തിപ്പെട്ടതോ ആയ സസ്യങ്ങളുടേയും ജന്തുക്കളുടെയും സ്പീഷിസുകളെ **പരദേശിസ്പീഷീസുകൾ**. ഇത്തരം സസ്യങ്ങളും ജന്തുക്കളും അവ എത്തുന്ന സ്ഥലത്ത് സ്ഥിരമായി നിലനിൽക്കുകയും പലപ്പോഴും, ഇവ അവിടത്തെ തദ്ദേശീയരായ സസ്യങ്ങളുടെയും ജന്തുക്കളുടെയും  നാശത്തിനു കാരണമായി മേധാവിത്വം പുലർത്തുകയും ചെയ്തുവരുന്നു. ആഫ്രിക്കൻ പായൽ, കമ്യൂണിസ്റ്റ് പച്ച, ആനത്തൊട്ടാവാടി തുടങ്ങിയവ ഇത്തരത്തിലുള്ള സസ്യങ്ങളാകുന്നു. അതുപോലെ, മൗറീഷ്യസിൽ എത്തിയ പൂച്ചകളും മറ്റും അവിടത്തെ തദ്ദേശീയരായ ഡോഡോകളുടെ വംശനാശത്തിനിടയാക്കി. 

## അവലംബം
 
വർഗ്ഗം:പരിസ്ഥിതി
എലിസബത്ത് ലെബ്രു

ഫ്രഞ്ച് ചിത്രകാരിയായിരുന്നു **എലിസബത്ത് ലെബ്രു**(16 ഏപ്രിൽl 1755 – 30 മാർച്ച്1842). ഫ്രഞ്ച് വിപ്ലവത്തെ തുടർന്ന് ഫ്രാൻസ് വിട്ട എലിസബത്ത് ആസ്ട്രിയയിലും റഷ്യയിലും തങ്ങി തന്റെ കലാസപര്യ തുടർന്നു. രാജകുടുംബാംഗങ്ങളുടെയും സമുഹത്തിലെ ഉന്നതശ്രേണിയിലുള്ള വ്യക്തികളൂടേയും ഛായാചിത്രങ്ങൾ അവർ വരച്ചിരുന്നു.  സൃഷ്ടികളിലെ വർണ്ണപ്രപഞ്ചവും ചാരുതയും ഏറെ പ്രകീർത്തിയ്ക്കപ്പെട്ടിരുന്നു.
## വരച്ച ചിത്രങ്ങൾ

പ്രമാണം:Theresa, Countess Kinsky by Marie-Louise-Elisabeth Vigee-Lebrun.jpg | തെരേസ, കൗണ്ടസ് കിൻസ്കി

## അവലംബം

വർഗ്ഗം:ഫ്രഞ്ച് ചിത്രകാരന്മാർ
ചോ യോങ്-ഗോൻ

ഉത്തരകൊറിയൻ ഭരണകൂടം വധിച്ചുവെന്നു കരുതുന്ന ഉപപ്രധാനമന്ത്രിയാണ് **ചോ യോങ്-ഗോൻ**. രാഷ്ട്രത്തലവൻ കിം ജോങ് ഉന്നിൻറെ തീരുമാനങ്ങളിൽ വിയോജിച്ചതാണ് ചോ യോങ്ങിനെതിരെയുള്ള കുറ്റമായി ആരോപിയ്ക്കുന്ന. കിം ജോങ് ഉന്നിന്റെ ഉത്തരവിനെത്തുടർന്ന് 2015 മെയ് മാസത്തിലാണ് ശിക്ഷ നടപ്പാക്കിയതെന്നു കരുതുന്നു. കിം ജോങ് ഉന്നിന്റെ പാരിസ്ഥിതി സംബന്ധമായ തീരുമാനങ്ങളിലുള്ള അദ്ദേഹത്തിന്റെ വിയോജിപ്പാണ് പ്രധാന ആരോപണം.കൊറിയൻ വിദേശനയങ്ങളിൽ അവഗാഹമുള്ള വ്യക്തിയും നയതന്ത്രബന്ധങ്ങളിൽ നിർണ്ണായക സ്വാധീനം ചെലുത്തിയിരുന്ന ആളുമായിരുന്നു ചോ യോങ്.

## അവലംബം

വർഗ്ഗം:ഉത്തര കൊറിയൻ സ്വദേശികൾ
വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:1963-ൽ ജനിച്ചവർ
ലൂക്കാസ് ക്രനാക്ക്

ജർമ്മൻ നവോത്ഥാനകാലഘട്ടത്തിലെ ചിത്രകാരനായിരുന്നു **ലൂക്കാസ് ക്രനാക്ക്**(1472 – 16 ഒക്ടോ: 1553)ലൂക്കാസിന്റെ പിതാവായ ഹാൻസ് മാലറും അറിയപ്പെടുന്ന ചിത്രകാരനായിരുന്നു.
## ആദ്യകാലം
അപ്പർ ഫ്രാങ്കോണിയയിലെ ക്രനോക്ക് എന്ന ഗ്രാമത്തിലാണ് ലൂക്കാസിന്റെ ജനനം.ഇരുപത്തിയാറുവയസ്സുവരെ പിതാവിന്റെ ചിത്രശാലയിൽ സഹായി ആയി തുടർന്ന ലൂക്കാസ് തടിയിലുള്ള കൊത്തുപണികളിലും,മുദ്രനിർമ്മാണത്തിലും വിദഗ്ദ്ധനായി.പിന്നീട് വിയന്നയിലേയ്ക്കു പ്രവൃത്തിപഥം മാറ്റിയ ലൂക്കാസ് ഫ്രെഡറിക് എലക്ടർ രാജാവിന്റെ   കൊട്ടാരത്തിലേയ്ക്കു നിരവധി ഛായാചിത്രങ്ങൾ വരച്ചു നൽകുകയും ചെയ്തു.
## പ്രശസ്ത രചനകൾ
*മാൻ വേട്ട
*ഏദൻ തോട്ടം.
*കന്യാമറിയവും കേക്ക് കൈയ്യിൽ പിടിച്ച കുഞ്ഞും.
## പുറം കണ്ണികൾ
* 
*cranach.net Containing more than 15000 images and 6000 research documents, collaborative project by about 60 international art historians
* Cranach Digital Archive (cda)  Containing images and research information, collaborative project by 26 international galleries
* 
*Fifteenth- to eighteenth-century European paintings: France, Central Europe, the Netherlands, Spain, and Great Britain, a collection catalog fully available online as a PDF, which contains material on Lucas Cranach the Elder (cat. no. 9)
*Prints & People: A Social History of Printed Pictures, an exhibition catalog from The Metropolitan Museum of Art (fully available online as PDF), which contains material on Lucas Cranach the Elder (see index)

വർഗ്ഗം:ജർമ്മൻ ചിത്രകാരന്മാർ
പേർസെപൊലിസ്

**പേർസെപൊലിസ്** ( പഴയ പേർഷ്യൻ  Pārśa പുതിയ പേർഷ്യൻ  تخت جمشيد Takht-e Jamshid or پارسه Pārseh ) പേർഷ്യക്കാരുടെ നഗരം എന്ന് അർത്ഥമുള്ള നഗരമാണ്.  ഹഖാമനി സാമ്രാജ്യത്തിന്റെ (ca. 550–330 BCE) തലസ്ഥാനം ആയിരുന്നു പേർസെപൊലിസ്. ഇന്നത്തെ ഇറാനിൽ ഷിറാസ് നഗരത്തിൽ നിന്നും എഴുപത് കിലോമീറ്റർ വടക്ക്കിഴക്കാണ് ഈ നഗരം സ്ഥിതി ചെയ്യുന്നത്. ഈ പ്രാചീന നഗരത്തിന് 515 BCE വരെ പഴക്കമുണ്ട്. ഹഖാമനി വാസ്തുവിദ്യ പ്രകാരമാണ് ഈ നഗരം നിർമിച്ചിരിക്കുന്നത്. യുനെസ്കോ ഈ നഗരത്തെ ലോക പൈതൃക പ്രദേശമായി 1979ൽ പ്രഖ്യാപിച്ചു.

## അവലംബം

വർഗ്ഗം:ഏഷ്യയിലെ ലോകപൈതൃകകേന്ദ്രങ്ങൾ
വർഗ്ഗം:ഇറാൻ
മണിമരം

15-20 മീറ്റർ വരെ ഉയരം വയ്ക്കുന്ന ഒരു ഇലപൊഴിയും മരമാണ് **മണിമരം**. . **മലപ്ലാശ്, മുഷ്കരവൃക്ഷം, മക്കമരം** എന്നെല്ലാം പേരുകളുണ്ട്.  ഇതിന്റെ വേരിനും തടിയ്ക്കും ഇലയ്ക്കും ഔഷധഗുണമുണ്ട്. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
ഗൂഗിൾ ഡൂഡിൽ

[thumb |200px |right |'''[മാൾട്ട എന്ന രാജ്യത്തെ ഒരു വസന്തകാലത്ത് ഗൂഗിൾ അവതരിപ്പിച്ച ഡൂഡിൽ.ചിത്രത്തിലെ‍ പൂക്കൾ Google എന്ന വാക്കിലെ അക്ഷരങ്ങളാണ്.**]]
ചരിത്രപ്രാധാന്യമുള്ള വ്യക്തികളുടെയോ, ആഘോഷങ്ങളുടെയോ സ്മരണാർത്ഥം [[ഗൂഗിൾ|ഗൂഗിളിന്റെ]] പ്രധാനതാളിലെ ലോഗോയിൽ വരുത്തുന്ന താത്കാലിക പരിഷ്കരണങ്ങളാണ്  **ഗൂഗിൾ ഡൂഡിൽ (Google Doodle)''' എന്ന പേരിൽ അറിയപ്പെടുന്നത്. ഗൂഗിളിന്റെ സ്ഥാപകരായ  സെർഗി ബ്രിൻ, ലാറി പേജ് എന്നിവരാണ് ആദ്യ ഡൂഡിലിന്റെ നിർമ്മാതാക്കൾ.1998 -ൽ ബേണിഗ് മാൻ ഫെസ്റ്റിവലിനോടു അനുബന്ധിച്ചായിരുന്നു ആദ്യ ഡൂഡിൽ. 2000-ൽ ബാസ്റ്റിൽ ഡേയുടെ ഡൂഡിൽ നിർമ്മിക്കാൻ Dennis Hwang എന്ന ഡിസൈനറെ ചുമതലപ്പെടുത്തി. അതിനുശേഷം ഗൂഗിൾ തന്നെ Doodlers എന്ന പേരിൽ ഗൂഗിളിന്റെ കീഴിൽ ഒരു വിഭാഗത്തെ സജ്ജമാക്കി. നിലവിൽ കാണുന്ന ഡൂഡിലുകൾ അവരാണ് നിർമ്മിക്കുന്നത്.

ആദ്യകാല ഡൂഡിലുകൾ ചലിക്കുകയോ, ഹൈപ്പർലിങ്ക് ചെയ്യപ്പെടുകയോ ചെയ്തിരുന്നില്ല. 2010-ൽ ന്യൂട്ടന്റെ സ്മരണാർത്ഥം ഇറങ്ങിയ ഡൂഡിലാണ് ആദ്യ അനിമേഷൻ ഡൂഡിൽ.ഹൈപ്പർലിങ്കുകൾ പൊതുവെ ഡൂഡിലുമായി ബന്ധമുളള പേജുകളിലേക്കാണ് തിരിച്ച് വിടപ്പെടുന്നത് .2014 ലെ കണക്ക് പ്രകാരം ഗൂഗിൾ 2000-ൽ പരം ഡൂഡിലുകൾ പ്രസിദ്ധീകരിച്ചിടുണ്ട്.

വിവിധരാജ്യങ്ങൾക്ക്  അനുസൃതമായി  അതത് രാജ്യങ്ങളിലെ ഗൂഗിൾ ഡൂഡിൽ വ്യത്യസ്തരീതിയിൽ കാണപ്പെടാറുണ്ട്.

വർഗ്ഗം:ഗൂഗിൾ
ഇന്ത്യയിലേയ്ക്കു വന്ന പരദേശി സസ്യങ്ങൾ

**[[ഇന്ത്യ|ഇന്ത്യയിലേയ്ക്കു]] വന്ന പരദേശി സസ്യങ്ങൾ** അനേകമുണ്ട്. ഒരു പക്ഷേ ഇവിടത്തെ തദ്ദേശീയ സ്പീഷിസുകളേക്കാൾ പ്രാബല്യം അവയ്ക്കാണെന്നു കാണാനാകും. പലതും ഇവിടത്തെ സസ്യങ്ങളെ മാറ്റി അധിനിവേശം നടത്തിക്കഴിഞ്ഞു. പറങ്കിമാവ്, മരച്ചീനി, കാപ്പി, റബ്ബർ, ശീമച്ചക്ക, പലയിനം ഉദ്യാനസസ്യങ്ങൾ, ഔഷധസസ്യങ്ങൾ, പച്ചക്കറികൾ, ജലസസ്യങ്ങൾ, വിളകൾ എന്നി വിഭാഗങ്ങളിൽ ഇവ ഇവിടെ വളർന്നുവരുന്നു.
## അഹാരമായുപയോഗിക്കുന്ന പരദേശിസസ്യങ്ങൾ
*പറങ്കിമാവ്
*മരച്ചീനി
*
## വാണിജ്യാവശ്യത്തിനുപയോഗിക്കുന്ന പരദേശി സസ്യങ്ങൾ
*റബ്ബർ : ബ്രസീലിയൻ കാടുകൾ സ്വദേശം 
*കാപ്പി : അറേബ്യ സ്വദേശം
*മഹാഗണി : തെക്കേ അമേരിക്കയാണു സ്വദേശം.
*അക്കേഷ്യ മരം : ആസ്ട്രേലിയ സ്വദേശം
## ഉദ്യാനസസ്യങ്ങൾ
*വിവിധയിനം ചെമ്പരത്തി : ഹവായ് ദ്വീപുകൾ ആണു സ്വദേശം.
*കള്ളിമുൾച്ചെടികൾ
*ക്രോട്ടൺ
*ഡാലിയ 
*സീനിയ
*ചെമ്പകമരം : മാഗ്നോലിയ വിഭാഗത്തിൽ പെടുന്നു. സ്വദേശം ഹവായ് ദ്വീപുകൾ

## അവലംബം

http://www.issg.org/database/species/search.asp?st=sss&sn=&rn=India&ri=19429&hci=-1&ei=-1&lang=EN

വർഗ്ഗം:സസ്യങ്ങൾ
ലീ കോക്കറൽ

മാനേജ്മെന്റെ പരിശീലകനും വാൾട്ട് ഡിസ്നി സ്ഥാപനങ്ങളുടെ ഭരണമേധാവിയുമായി പ്രവർത്തിച്ചിരുന്ന (2006 വരെ) വ്യക്തിയാണ് **ലീ കോക്കറൽ**(ജ: 1944- ഒക്ലഹോമ). അദ്ദേഹത്തിന്റെ  *ക്രിയേറ്റിങ്ങ് മാജിക്* എന്ന ഗ്രന്ഥം 12 ഭാഷകളിലേയ്ക്കു തർജ്ജിമ ചെയ്യപ്പെട്ടിട്ടുണ്ട്.

## പ്രധാന ബഹുമതികൾ
*ഗോൾഡൻ ചെയിൻ അവാർഡ്
*സിൽവർ പ്ലേറ്റ് അവാർഡ്
*Excellence In Production Operations Management and Leadership (POMS) from the Productions and Operations Management Society. 
## പുറംകണ്ണികൾ
*Lee Cockerell Website
*Dose of Leadership Website
## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:വാൾട്ട് ഡിസ്നി വേൾഡ്
വർഗ്ഗം:1944-ൽ ജനിച്ചവർ
മാലേഗാവ്

മഹാരാഷ്ട്രയിലെ നാസിക് ജില്ലയിലെ രണ്ടാമത്തെ വലിയ പട്ടണമാണ് **മലേഗാവ്** മുനിസിപ്പൽ കോർപ്പറേഷൻ. മുംബൈ നഗരത്തിൽ നിന്ന് 280 കിലോമീറ്റർ അകലെ മുംബൈ - ആഗ്ര ദേശീയ പാത NH 3 ഈ പട്ടണത്തിലൂടെ കടന്ന് പോകുന്നു. വികസനത്തിൽ മറ്റു പ്രദേശങ്ങളെ അപേക്ഷിച്ച് മാലേഗാവ് ഏറെ  പിന്നിലാണ്.

പൂന്തോട്ടങ്ങളുടെ നഗരം എന്ന അർത്ഥത്തിലുള്ള മലേഗാഡി എന്ന പേരിൽ നിന്നാണ് മാലേഗാവ് എന്ന പേരുണ്ടായത്. 1740ൽ ഒരു കോട്ട നിർമ്മിക്കാനാരംഭിച്ചതോടെയാണ് മലേഗാവിന്റെ ചരിത്രം ആരംഭിക്കുന്നത്. 20 വർഷമെടുത്തു പൂർത്തിയാക്കിയ കോട്ട ഇപ്പോഴും അവിടെയുണ്ട്. കോട്ടയുടെ പണിക്കായി കുടിയേറി താമസമാക്കിയവരാണ് ആദ്യത്തെ താമസക്കാർ. 

## അവലംബം
വർഗ്ഗം:മഹാരാഷ്ട്ര
സെപ്റ്റോ-

**സെപ്റ്റോ-** എന്നത് അളവിന്റെർ ഒരു ഏകക പൂർവ്വപ്രത്യയം ആണിത്. 101 അല്ലെങ്കിൽ 1 ആണിത്. ഇതിന്റെ പ്രതീകം ദ് ആകുന്നു. ടെറ എന്നത് ലാറ്റിൻ വാക്കായ, ഡെസിമസിൽ നിന്നും ഉണ്ടായതാണ്. പത്താമത്തേത് എന്നാണ് ഇതിന്റെ അർഥം. 1795ൽ ആണ് ടെറ- എസ് ഐ യൂണിയറ്റായി വന്നത്.

*ഒരു സി. ഡി 12 സെന്റിമീറ്റേഴ്സ് അല്ലെങ്കിൽ 1.2 സെപ്റ്റോ-.

വർഗ്ഗം:അളവുകൾ
നാസികേതു പുരാണം

പതിനേഴാം ശതകത്തിൽ രചിയ്ക്കപ്പെട്ടെതെന്നു കരുതുന്ന ഒരു കിളിപ്പാട്ടാണ് **നാസികേതു പുരാണം** .ഈ കൃതിയുടെ കർത്താവ് കോട്ടുർ ഉണ്ണിനമ്പൂതിരിപ്പാടാണെന്നു കരുതുന്നു.എന്നാൽ ചില പണ്ഡിതന്മാർ ഇതിനോട് യോജിച്ചിട്ടില്ല.
## ഇതിവൃത്തം
കീർത്തിഭംഗൻ എന്ന മഹർഷി ഗുണവതി എന്ന പത്നിയോടൊത്ത് നാസികേതു പർവ്വതത്തിൽ താമസിയ്ക്കുന്നു. സന്താനഭാഗ്യത്തിനു മഹർഷി പരമശിവനെ തപസ്സു ചെയ്യുന്നു. അതിന്റെ ഫലമായി  നാസികേതു ജനിയ്ക്കുന്നു. കീർത്തിഭംഗൻ പുത്രനെ ധർമ്മാധർമ്മങ്ങൾ അഭ്യസിപ്പിയ്ക്കുന്നതിനായി യമലോകത്തേയ്ക്ക് അയയ്ക്കുകയും നാസികേതു കാര്യങ്ങൾ ഗ്രഹിച്ച് തിരികെ സ്ഥൂലശരീരത്തിൽ പ്രവേശിച്ച് പിതാവിനെ അത് ധരിപ്പിയ്ക്കുന്നു. യുദ്ധാനന്തരം ധർമ്മപുത്രർ ശ്രികൃഷ്ണനോട് ധർമ്മാധർമ്മങ്ങളെക്കുറിച്ച് സംവാദത്തിൽ ഏർപ്പെട്ടപ്പോൾ നാസികേതുവിന്റെ കഥ പറഞ്ഞുകേൾപ്പിയ്ക്കുന്നതായി ഗ്രന്ഥകാരൻ വിവരിയ്ക്കുന്നു.
## അവലംബം

വർഗ്ഗം:പുരാണങ്ങൾ
ലിസ്ബെർഗ്

സ്വീഡനിലെ ഗോഥൻബർഗിൽ സ്ഥിതി ചെയ്യുന്ന അമ്യൂസ്മെന്റ് പാർക്കാണ് **ലിസ്‌ബർഗ്**(Liseberg). സ്കാൻഡിനേവിയയിൽ ഏറ്റവും കൂടുതൽ ആളുകൾ സന്ദർശിക്കുന്ന പാർക്കാണിത്. പ്രതിവർഷം മൂന്ന് മില്ല്യൺ ആളുകൾ ഇവിടം സന്ദർശിക്കുന്നു. ഫോർബ്സ് മാസികയുടെ സർവ്വെ പ്രകാരം ലിസ്ബർഗ് ലോകത്തിലെ ഏറ്റവും മികച്ച 10 വിനോദ പാർക്കുകളിൽ ഒന്നാണ്.
## ചരിത്രം
1752-ൽ സ്ഥലമുടമയായ ജൊവാൻ ആൻഡെർസ് ഈ മലയോരത്തിനു 'ലിസയുടെ പർവ്വതം' എന്ന് അർഥമുള്ള 'ലിസ്ബർഗ്' എന്ന് പേരു വിളിച്ചു. തന്റെ ഭാര്യ എലിസബത്ത് സോഡർബർഗിന്റെ ഓർമ്മയ്ക്കായായിരുന്നു അത്. 1908-ലാണ് ഗോഥൻബർഗ് നഗരം ഈ ഉദ്യാനം 225,000 ക്രോണറിനു വാങ്ങിയത്. 1924-മുതൽ ഗോഥൻബർഗ് സിറ്റി കൗൺസിലാണ് പാർക്ക് ഏറ്റെടുത്തു നടത്തിയിരുന്നത്. 1925-ൽ ലിസ്ബർഗ് മുനിസിപ്പൽ കമ്പനി എ.ബി. രൂപം കൊള്ളുകയും പാർക്കിനു മേൽനോട്ടം വഹിക്കുകയും ചെയ്തു. ഈ പാർക്കിന്റെ ആദ്യ ഡയറക്ടർ ഹെർമൻ ലിൻഡ്ഹോം ആയിരുന്നു.

## പ്രവർത്തനം
നവംബറിലും ഡിസംബറിലും സ്വീഡനിൽ രാത്രിസമയം ദീർഘമായിരിക്കുന്ന വേളയിലും ഈ പാർക്ക് തുറന്നു പ്രവർത്തിക്കാറുണ്ട്. എന്നാൽ ഈ സമയങ്ങളിൽ കുറച്ച് റൈഡുകൾ മാത്രമേ പ്രവർത്തനസജ്ജമാക്കാറുള്ളൂ. ഈ സമയങ്ങളിൽ ക്രിസ്മസ് ചന്ത തുറക്കുകയും, സ്വീഡിഷ് വീഞ്ഞ്, റൈൻഡീർ കെബാബ് മുതലായ സാമ്പ്രദായിക സ്വീഡിഷ് വിഭവങ്ങൾ വിൽക്കുകയും ചെയ്യുന്നു. മുപ്പതോളം റൈഡുകൾക്ക് പുറമേ നൃത്തഹാളുകളും, ഭക്ഷണശാലകളുമടക്കമുള്ള ഒട്ടേറെ വേദികൾ ഇവിടെയുണ്ട്. പാർക്കിന്റെ ഭൂരിഭാഗവും വനവൽകൃതമാണ്. പാർക്കിനകത്തുള്ള പൂന്തോട്ടത്തിൽ വെള്ളച്ചാട്ടങ്ങളും, കരകൗശലവസ്തുക്കളും അനേകം പുഷ്പിക്കുന്ന ചെടികളുമുണ്ട്. സ്വീഡനിലെ ഗോഥൻബർഗിൽ സ്ഥിതി ചെയ്യുന്ന അമ്യൂസ്മെന്റ് പാർക്കാണ് ലിസ്ബർഗ്. സ്കാൻഡിനേവിയയിൽ ഏറ്റവും കൂടുതൽ ആളുകൾ സന്ദർശിക്കുന്ന പാർക്കാണിത്. പ്രതിവർഷം മൂന്ന് മില്ല്യൺ ആളുകൾ ഇവിടം സന്ദർശിക്കുന്നു. ഫോർബ്സ് മാസികയുടെ സർവ്വെ പ്രകാരം ലിസ്ബർഗ് ലോകത്തിലെ ഏറ്റവും മികച്ച 10 വിനോദ പാർക്കുകളിൽ ഒന്നാണ്.

പാർക്കിനകത്തുള്ള പൂന്തോട്ടത്തിൽ വെള്ളച്ചാട്ടങ്ങളും, കരകൗശലവസ്തുക്കളും അനേകം പുഷ്പിക്കുന്ന ചെടികളുമുണ്ട്. ടൗബാ സീൻ എന്ന വേദിയിൽ ജാസ് സംഗീതവിരുന്നുകൾ അരങ്ങേറുന്നു. ഇവിടുത്തെ റോളർ കോസ്റ്റർ റൈഡുകളും വാട്ടർ റൈഡുകളും പ്രശസ്തമാണ്. ബാൾഡർ എന്ന റോളർ കോസ്റ്റർ റൈഡിനെ ലോകത്തെ ഏറ്റവും മികച്ച തടിപ്പാലം കൊണ്ടുണ്ടാക്കിയ റോളർ കോസ്റ്റർ എന്ന് വിശേഷിപ്പിക്കപ്പെടുന്നു. കുട്ടികൾക്കു വേണ്ടിയുള്ള ചെറിയ റൈഡുകളും ഇവിടെയുണ്ട്.
## പുറത്തേക്കുള്ള കണ്ണികൾ
*ലിസ്ബർഗ് അമ്യൂസ്മെന്റ് പാർക്ക്

വർഗ്ഗം: അമ്യൂസ്മെന്റ് പാർക്കുകൾ
മൂന്നാർ റെയിൽവെ

മൂന്നാറിൽ 1909 മുതൽ 1924വരെ ഉണ്ടായിരുന്ന റെയിൽവേ ആണ് **മൂന്നാർ റെയിൽവേ** അല്ലെങ്കിൽ **കുണ്ടല വാലി റെയിൽവേ** എന്നറിയപ്പെടുന്നത്. സ്വകാര്യ ഉടമസ്ഥതയിൽ ഉള്ളതായിരുന്നു ഇത്. ഇന്ത്യയിലെ ആദ്യത്തെ മോണോ റെയിൽ സിസ്റ്റം ആയിരുന്നു ഇത്. പിന്നീട് ഇത്  2 അടി (610 mm) വീതിയുള്ള നാരോ ഗേജ് ആക്കിമാറ്റി. 1924 വരെ പ്രവർത്തന ക്ഷമമായിരുന്ന മൂന്നാർ റെയിൽവേ 1924 ൽ കേരളത്തിൽ ഉണ്ടായ തൊണ്ണൂറ്റിയൊമ്പതിലെ വെള്ളപ്പൊക്കം എന്നറിയപ്പെടുന്ന പ്രളയത്തിൽ തകർന്നു.

മൂന്നാറിലെ റെയിൽവേയുടെ അവശിഷ്ടങ്ങൾ ഇന്നും പലയിടത്തായി കാണാൻ പറ്റും. മൂന്നാർ റെയിൽവേ സ്റ്റേഷൻ ആയി പ്രവർത്തിച്ച കെട്ടിടം ഇന്ന് ടാറ്റ ടീയുടെ ഓഫീസാണ്. ഇതിനു മുന്നിൽ പഴയ റെയിൽവെ ട്രാക്ക് കടന്ന് പോയ വഴികൾ പിന്നീട് റോഡ്‌ ആക്കി വികസിപ്പിക്കുകയുണ്ടായി

## അവലംബം

## പുറം കണ്ണികൾ

* 1924ലെ മൂന്നാർ പ്രളയത്തിന്റെ ഒരു കാഴ്ച
* തകർന്ന മൂന്നാർ റെയിൽവേയുടെ പാലം 
* '''കൂടുതൽ ചിത്രങ്ങൾ'''

വർഗ്ഗം:കേരളത്തിലെ റെയിൽ ഗതാഗതം
ഡിജിലോക്കർ

സുപ്രധാന രേഖകളും സർട്ടിഫിക്കറ്റുകളും ഡിജിറ്റൽ രൂപത്തിൽ സൂക്ഷിക്കുന്നതിനും ആധാർ നമ്പർ ഉപയോഗിച്ച് ഇവ ഓൺലൈനായി ഉപയോഗിക്കുന്നതിനും സൗകര്യമൊരുക്കുന്ന സംവിധാനമാണ് **ഡിജിലോക്കർ**.
## അവലംബം

## പുറം കണ്ണികൾ
*
*DigiLocker - Online document storage facility, National Portal of India
*
* 

വർഗ്ഗം:ഇന്ത്യയിലെ സർക്കാർ പദ്ധതികൾ
മാഡ് മാക്സ്: ഫ്യൂരി റോഡ്‌

2015 ൽ പുറത്തിറങ്ങിയ ഒരു ഹോളിവൂഡ്‌ ആക്ഷൻ ത്രില്ലർ ചേസ് സിനിമയാണ് **മാഡ് മാക്സ് : ഫ്യൂരി റോഡ്‌**. പ്രശസ്തമായ മാഡ് മാക്സ് പരമ്പരയുടെ നാലാം ഭാഗമാണിത്. ജോർജ് മില്ലർ ആണ് സംവിധാനം ചെയ്തത്. ടോം ഹാർഡി മാക്സ് റോക്കാറ്റാൻസ്കിയായും  ഇംപീറേറ്റർ ഫ്യൂരിയോസയായി ചാർലിസ് തെറോണും അഭിനയിക്കുന്നു.

## ഇതിവൃത്തം
ഒരു ആണവ കൂട്ടക്കൊല ലോകത്തെ ഒരു മരുഭൂമി ആക്കി മാറ്റി. സംസ്കാരങ്ങൾ തകർന്നടിഞ്ഞു. മാക്സ് റോകറ്റാൻസ്കി എന്ന ദുരന്തം  അതിജീവിച്ചയാളെ മരണമില്ലാത്ത ജോ എന്ന ഏകാതിപതിയുടെ സൈന്യം പിടികൂടി അയാളുടെ കോട്ടയിലേക്ക്  കൊണ്ടുപോയി. സാർവത്രിക രക്ത ദാതാവായ മാക്സിനെ നക്‌സ് എന്ന പരിക്കേറ്റ ഭടന്റെ രക്ത സഞ്ചി ആയി മാറ്റി അയാളെ തടവിലാക്കി.
ജോയുടെ ഒരു സൈനിക മേധാവിയായ ഫ്യൂരിയോസ ഇന്ധനം ശേഖരിക്കാനായി തന്റെ കവചിത വാഹനത്തിൽ പുറപ്പെട്ടു. വൈകിയാണ് ജോ അറിഞ്ഞത് തന്റെ അഞ്ചു ഭാര്യമാരും അപ്രത്യക്ഷരായി എന്ന്. തന്റെ മുഴുവൻ സേനയുമായി ജോ ഫ്യൂരിയോസയെ തേടി പുറപ്പെട്ടു. 

നക്സിനു രക്തം നൽകാനായി മാക്സിനെയൊരു വാഹനത്തിൽ ബന്ധിച്ചു. ഫ്യൂരിയോസയും ജോയുടെ സേനയും തമ്മിൽ യുദ്ധം തുടങ്ങി. ഫ്യൂരിയോസ തന്റെ വാർ റിഗ് എന്ന വാഹനം ഒരു മണൽമാരിയിലേക്കു ഓടിച്ചു കയറ്റി. വാർ റിഗ് നശിപ്പിക്കാൻ നക്‌സ് നടത്തിയ ശ്രമം വിഫലമായി. അതിനിടയിൽ മാക്സ് രക്ഷപെട്ടു. 
പിനീട് മാക്സ് കാണുന്നത് വണ്ടി നന്നാക്കാൻ ശ്രമിക്കുന്ന ഫ്യൂരിയോസയെ ആണ്. ഒപ്പം ജോയുടെ 5 ഭാര്യമാരെയും. അതിൽ അംഗർഡ് എന്ന സ്ത്രീ പൂർണ ഗർഭിണിയായിരുന്നു. മാക്സ് റിഗ് അപഹരിച്ചു. പക്ഷെ കിൽ സ്വിച് ഉണ്ടായിരുന്നതിനാൽ അത് കൊണ്ടുപോകാൻ കഴിഞ്ഞില്ല. ഒടുവിൽ ഫ്യൂരിയോസയും മറ്റുള്ളവരും തന്നെ അനുഗമിച്ചുകൊള്ളാൻ നിവൃത്തിയില്ലാതെ മാക്സിനു പറയേണ്ടി വന്നു. പോരാട്ടം കൊടുമ്പിരി കൊണ്ടു. അതിനിടെ റോഡിലേക്ക് വീണ അംഗർഡ് ജോയുടെ കാർ കയറി തൽക്ഷണം മരിച്ചു. താൻ പോകുന്നത് പച്ച നിലം എന്ന തൻറെ ജന്മസ്ഥലത്തേക്കാണെന്നു ഫ്യൂരിയോസ വെളിപ്പെടുത്തി. ഇതിനിടയിൽ നിരാശനായ നക്‌സ് മാക്സിനൊപ്പം ചേർന്നു. അന്നു രാത്രി റിഗ് ചെളിയിൽ പൂണ്ടുപോയി. പാഞ്ഞു വന്ന ബുള്ളറ്റ് ഫാർമ്മർ എന്ന ജോയുടെ അനുയായി ഫ്യൂരിയോസയുടെ വെടിയേറ്റ് അന്ധനായി. അയാളുടെ ആളുകളെ മാക്സ് തുരത്തി അവരുടെ ആയുധങ്ങൾ പിടിച്ചെടുത്തു. 

യാത്രയ്ക്കൊടുവിൽ ഫ്യൂരിയോസ തന്റെ സ്വന്തം നാട്ടിലെത്തി. അവളുടെ ബന്ധുക്കൾ അവളെ തിരിച്ചറിഞ്ഞു. കുട്ടിയായിരുന്നപ്പോൾ അവളെ തട്ടിക്കൊണ്ട് പോയതായിരുന്നു. തന്റെ ഒപ്പം ഉണ്ടായിരുന്ന അമ്മ മരിച്ചുപോയെന്നു ഫ്യൂരിയോസ അറിയിച്ചു. അവിടെ വച്ച് ഫ്യൂരിയോസക്കു ഒറ്റ കൈ മാത്രമേ ഉള്ളൂ എന്നു മാക്സ് കാണുന്നു. ആ സ്ഥലം ജീവിക്കാൻ പറ്റിയതല്ല എന്ന് ഫ്യൂരിയോസ മനസ്സിലാക്കി. ദൂരെ ഉപ്പുകാടുകൾക്കപ്പുറം നല്ല സ്ഥലം കാണുമെന്ന് അവർ കരുതി ബൈക്കുകളിൽ യാത്ര പുറപ്പെട്ടു. ഇടയ്ക്കു മാക്സിന്റെ മനസ് മാറി. ജോയുടെ സേനയെ തോല്പിച്ചാൽ സമൃദ്ധമായ അയാളുടെ സ്ഥലം പിടിച്ചെടുക്കാമെന്ന് മാക്സ് ഉപദേശിച്ചു. 
മടക്കയാത്രയിൽ വച്ച് ജോയുടെ സേന അവരെ ആക്രമിച്ചു. ഫ്യൂരിയോസക്ക് മാരകമായി പരിക്കേറ്റു. നക്സിന്റെ ചാവേർ ആക്രമണത്തിൽ ജോയുടെ മകൻ റിക്ടസ് മരിച്ചു. ജോയുടെ സേന പോരാട്ടത്തിൽ പരാജയപ്പെട്ടു. ഒടുവിൽ ജോയും കഥാവശേഷനായി. ഫ്യൂരിയോസക്ക് മാക്സ് തന്റെ രക്തം കൊടുത്തു. ജോയുടെ ജഡവുമായി എത്തിയ മാക്സിനെയും സംഘത്തെയും ജനം സ്വാഗതം ചെയ്തു. പക്ഷേ എല്ലാ അധികാരവും ഫ്യൂരിയോസക്ക് നൽകി മാക്സ് ജനക്കൂട്ടത്തിനിടയിൽ അപ്രത്യക്ഷനായി.

## അവലംബം

വർഗ്ഗം:2015-ൽ പുറത്തിറങ്ങിയ ചലച്ചിത്രങ്ങൾ
ആക്ഷൻ ഹീറോ ബിജു

എബ്രിഡ് ഷൈൻ സംവിധാനം ചെയ്ത മലയാളചലച്ചിത്രമാണ് **ആക്ഷൻ ഹീറോ ബിജു**.നിവിൻ പോളിയാണ് ഈ ചിത്രത്തിൽ കേന്ദ്ര കഥാപാത്രത്തെ അവതരിപ്പിക്കുന്നത്.നിർമാതാവ് എന്ന നിലയിൽ നിവിൻ അരങ്ങേറ്റം കുറിക്കുന്ന ചിത്രം കൂടിയാണിത്.2016 ഫെബ്രുവരി 4ന് ചിത്രം പ്രദർശനത്തിനെത്തി..

## അഭിനേതാക്കൾ

*നിവിൻ പോളി - ബിജു പൗലോസ്
*അനു ഇമ്മാനുവൽ
*മേജർ രവി
*ജോജു ജോർജ്ജ്
*കലാഭവൻ പ്രചോദ്
*സുരാജ് വെഞ്ഞാറമൂട് - പവിത്രൻ
*ജൂഡ് ആന്റണി ജോസഫ്
*രോഹിണി

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:2016-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
ചെറു ഇത്തിൾക്കണ്ണി

മരങ്ങളിൽ പറ്റിപ്പിടിച്ചു വളരുന്ന ഒരു പരാദസസ്യമാണ് **ചെറു ഇത്തിൾക്കണ്ണി**.. ഇത്തിൾക്കണ്ണിയിലും പറ്റിപ്പിടിച്ച് വളരാറുള്ള ഈ ചെടി പശ്ചിമഘട്ടത്തിൽ എല്ലായിടത്തും കാണാറുണ്ട്. പല ഏഷ്യൻ രാജ്യങ്ങളിലും കാണപ്പെടുന്ന ചെറു ഇത്തിൾക്കണ്ണിക്ക് ഔഷധഗുണങ്ങളും ഉണ്ട്.

വിലാസിനി, കനിത്തോഴി, കനിവർണ്ണൻ, ശ്വേതാംബരി എന്നീ ശലഭങ്ങളുടെ ലാർവകൾ ഈ ചെടിയിൽ വളരാറുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://media.eol.org/pages/2872692/overview
* http://keralaplants.in/keralaplantsdetails.aspx?id=Scurrula_parasitica 

വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പരാദസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:കേരളത്തിലെ സസ്യജാലം
മിഷേൽ അഡൻസൺ

**മിഷേൽ അഡൻസൺ** (7 April 1727 – 3 August 1806) സ്കോട് ലാൻഡ് വംശജനായ ഫ്രഞ്ച് പ്രകൃതിശാസ്ത്രജ്ഞൻ ആയിരുന്നു. 
## വ്യക്തിപരമായ ചരിത്രം
അഡൻസൺ ഐക്സ് എൻ പ്രോവെൻസെ എന്ന സ്ഥലത്താണു ജനിച്ചത്. 1730ൽ അദ്ദേഹത്തിന്റെ കുടുംബം പാരീസിലേയ്ക്കു മാറിത്താമസിച്ചു. കോളെജു വിദ്യാഭ്യാസത്തിനു ശേഷം അദ്ദേഹം പാരിസിൽ ചില പ്രഗൽഭരുടെ കാബിനെറ്റുകളിൽ ജോലി ചെയ്തു. ഇന്നത്തെ മ്യൂസിയങ്ങളുടെ മുൻഗാമികളായിരുന്നു കാബിനെറ്റുകൾ. തുടർന്ന് സെനെഗലിലേയ്ക്ക് പഠനാർത്ഥം പോയി. അഞ്ചു വർഷം അവിടെ തങ്ങിയ അദ്ദേഹം അവിടെയുള്ള അനേകം സസ്യങ്ങളേയും ജന്തുക്കളേയും ശേഖരിച്ചു. വാണിജ്യപ്രാധാന്യമുള്ള പല വസ്തുക്കളും അവിടെനിന്നും ശേഖരിക്കുകയും ആ രാജ്യത്തിന്റെ മാപ്പുകൾ തയ്യാറാക്കി. സെനഗലിന്റെ തീരപ്രദേശത്തുള്ള ആളുകൾ ഉപയോഗിച്ചിരുന്ന ഭാഷകൾക്കു നിഘണ്ടുക്കളും വ്യാകരണഗ്രന്ഥങ്ങളും തയ്യാറാക്കി.

തിരികെ പാരിസിൽ എത്തിയശേഷം അവിടെ നിന്നും ശേഖരിച്ചവ ഉപയൊഗിച്ച്, Histoire naturelle du Senegal (1757) എന്ന തന്റെ ഗ്രന്ഥം എഴുതി. പക്ഷെ ആ പുസ്തകത്തിന്റെ വില്പന കുറഞ്ഞതിനാലും പ്രസാധകൻ കടത്തിലായതിനാലും പുസ്തകത്തിന്റെ കടബാദ്ധ്യത എറ്റെടുക്കേണ്ടി വന്നതിനാൽ തന്റെ ശിഷ്ടജീവിതം ദാരിദ്ര്യത്തിൽ കഴിയേണ്ടിവന്നു. അദ്ദേഹം ജീവികളെ സവിശേഷമായ രീതിയിലാണു തരം തിരിച്ചത്. അവയുടെ അവയവങ്ങളുടെ രൂപസാദൃശ്യം ആയിരുന്നു അധാരം. ഒരേപൊലുള്ള അവയവങ്ങളുള്ളവയെ ഒരു കൂട്ടമാക്കി തരം തിരിച്ചു. അവയവങ്ങളുടെ വൈജാത്യം ജീവികൾ തമ്മിലുള്ള ഭിന്നതകൽ കൂട്ടി. 
## ഫാമില്ലെസ് നാചുറെല്ലെസ് ദെസ് പ്ലാന്റെസ്
1763ൽ അദ്ദേഹം പ്രസിദ്ധീകരിച്ച പുസ്തകമാണു *ഫാമില്ലെസ് നാചുറെല്ലെസ് ദെസ് പ്ലാന്റെസ്* 
## പിന്നീടുള്ള ജീവിതം
അദ്ദേഹത്തെ 1759ൽ സയൻസ് അക്കാദമിയുടെ അംഗമായി തിരഞ്ഞെടുത്തു. ആതുമൂലം കിട്ടിയ ചെറിയ പെൻഷൻ കൊണ്ടാണു അദ്ദേഹം ജീവിച്ചത്. അസ്സംബ്ലി ഈ അക്കാദമിയെ പിന്നീട് പിസ്രിച്ചുവിട്ടതോറ്റെ അദ്ദേഹം കഠിനദാരിദ്ര്യത്തിലായി. ഫ്രഞ്ച് ഇൻസ്റ്റിട്യൂട്ടിന്റെ ഒരു മീറ്റിങ്ങിൽ അദ്ദേഹത്തെ ഒരിക്കൽ ക്ഷണിച്ചെങ്കിലും ദാരിദ്ര്യം മൂലം അദ്ദേഹത്ത്നു അതിൽ പങ്കെടുക്കാനുള്ള ശേഷിപോലും ഇല്ലായിരുന്നു. ഒരു വെള്ള ഷർടോ കോട്ടോ അദ്ദേഹത്തിനപ്പോൾ ഇല്ലായിരുന്നു എന്നു പറയപ്പെടുന്നു. 
## മരണം
മാസങ്ങളോളം കഠിനമായ ദുരിതാവസ്ഥയിലാണദ്ദേഹം മരണമടഞ്ഞത്. 58 കുടുംബങ്ങൾ മാത്രം ഒത്തുകൂടി ഒരു പൂമാല മാത്രം ചാർത്തിയതായിരുന്നു അദ്ദേഹത്തിനു കിട്ടിയ മരണാനന്തര ആദരം. 
## സാഹിത്യത്തിൽ

## അവലംബം

## പുസ്തകസൂചി

* Eiselt, J. N. 1836 *Geschichte, Systematik und Literatur der Insectenkunde, von den ältesten Zeiten bis auf die Gegenwart. Als Handbuch für den Jünger und als Repertorium für den Meister der Entomologie bearbeitet*. Leipzig, C. H. F. Hartmann : VIII+255 p.
* 
* ''A voyage to Senegal, the isle of Goree, and the river Gambia'', 1759—Translation of *Histoire naturelle du Sénégal*

വർഗ്ഗം:ഫ്രഞ്ച് പ്രകൃതിശാസ്ത്രജ്ഞർ
വർഗ്ഗം:സ്കോട്ടിഷ് പ്രകൃതിശാസ്ത്രജ്ഞർ
വർഗ്ഗം:1727-ൽ ജനിച്ചവർ
വർഗ്ഗം:ഏപ്രിൽ 7-ന് ജനിച്ചവർ
വർഗ്ഗം:ഓഗസ്റ്റ് 3-ന് മരിച്ചവർ
വർഗ്ഗം:1806-ൽ മരിച്ചവർ
കാൾ അഡോൾഫ് അഗാർധ്

**കാൾ അഡോൾഫ് അഗാർധ്** (23 January 1785, Båstad, Sweden - 28 January 1859, Karlstad)  സ്വീഡങ്കാരനായ സസ്യശാസ്ത്രജ്ഞൻ ആയിരുന്നു. ആൽഗകളെപ്പറ്റി അദ്ദേഹം പ്രത്യേകം പഠിച്ചു. 
## ഇന്റെർനെറ്റിൽ ലഭിക്കുന്ന അദ്ദേഹത്തിന്റെ സംഭാവനകൾ
*[''Algarum decas prima -quarta /auctore Carolo Ad. Agardh''
*''Dispositio algarum Sueciae /cuctore Carolo Adolfo Agardh'' 
*''Caroli A. Agardh Synopsis algarum Scandinaviae : adjecta dispositione universali algarum'' 
*''Aphorismi botanici. ''
*''Classes plantarum'' (with Holmberg, L. P. and Lundstrom, Petrus M.)
*''Adnotationes botanicae'' (with Swartz, Olof, Sprengel, Kurt Polycarp Joachim, and Wikström, Joh. Em)
## കുടുംബം
അദ്ദേഹം സസ്യശാസ്ത്രജ്ഞനായിരുന്ന ജക്ക്ബ് ഷോർജ് അഗാർധിന്റെ പിതാവായിരുന്നു. 
## അവലംബം

വർഗ്ഗം:സസ്യശാസ്ത്രജ്ഞർ
വർഗ്ഗം:1785-ൽ ജനിച്ചവർ
വർഗ്ഗം:1859-ൽ മരിച്ചവർ
വർഗ്ഗം:സ്വീഡിഷ് സസ്യശാസ്ത്രജ്ഞർ
എരുവയിൽ ചക്രപാണി വാര്യർ

ആലപ്പുഴയിലെ കായംകുളം സ്വദേശിയായ **എരുവയിൽ ചക്രപാണി വാര്യർ**(1865-1952)സംഗീതനാടക രചയിതാവും കവിയും ആയിരുന്നു. അഭിഭാഷകനായും പത്രപ്രവർത്തകനായും ജോലിനോക്കിയിട്ടുള്ള അദ്ദേഹം നിരവധി ലേഖനങ്ങളും അക്കാലത്തെ മാസികകളിൽ പ്രസിദ്ധീകരിച്ചിരുന്നു.
## പ്രധാനകൃതികൾ
*സംഗീത ഹരിശ്ചന്ദ്രം
*രുഗ്മാംഗദചരിതം

വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:കവികൾ
വർഗ്ഗം:മലയാളനാടക ഗാനരചയിതാക്കൾ
ഇലത്തൂർ രാമസ്വാമിശാസ്ത്രികൾ

സംസ്കൃതപണ്ഡിതനും കവിയുമായിരുന്നു **ഇലത്തൂർ രാമസ്വാമിശാസ്ത്രികൾ**(1824-1887-ചെങ്കോട്ട).വൈയാകരണൻ കൂടിയായിരുന്ന അദ്ദേഹം തിരുവിതാംകൂർ രാജാക്കന്മാരുടെ ആശ്രിതനായിരുന്നു.ആകെ 34 കൃതികൾ അദ്ദേഹം രചിച്ചതായുണ്ട്
## പ്രധാനകൃതികൾ
*ജലന്ധരാസുരവധം
*ഗണനാക്രിയാക്രമം
*വിജ്ഞപ്തികഥ
*സുരൂപരാഘവം
*കീർത്തിവിലാസം ചമ്പു
*ഗാന്ധാര ചരിതം
*പാർവതീപരിണയം
*തുലാഭാരപ്രബന്ധം
*കാശിയാത്രാവർണ്ണനം
*അംബരീഷചരിതം
*പന്തളപുരി മഹാത്മ്യം
## അവലംബം

വർഗ്ഗം:സംസ്കൃതപണ്ഡിതർ
വർഗ്ഗം:1824-ൽ ജനിച്ചവർ
വർഗ്ഗം:1887-ൽ മരിച്ചവർ
വർഗ്ഗം:സംസ്കൃതകവികൾ
വർഗ്ഗം:സംസ്കൃത കവികൾ
ബ്രൂസ് അൽബെർട്സ്

ഒരു അമേരിക്കൻ ജീവരസതന്ത്രജ്ഞനാണ് **ബ്രൂസ് അൽബെർട്സ് (Bruce Michael Alberts)**.  (ജനിച്ചത് 1938). അദ്ദേഹം *ശാസ്ത്രം പൊതുസമൂഹത്തിൽ എങ്ങനെ* എന്ന കാഴ്ച്ചപ്പാടിൽ തന്റെ സംഭാവനകൾ ചെയ്തു. *കോശത്തിന്റെ തന്മാത്രാജീവശാസ്ത്രം* എന്നപുസ്തകത്തിന്റെ രചയിതാവാണ് അദ്ദേഹം. കോശങ്ങൾ വിഭജിക്കുമ്പോൾ റപ്ലിക്കേഷൻ നടക്കുന്ന ക്രോമസോമുകളെ സഹായിക്കുന്ന പ്രോട്ടീൻ സംയുകതങ്ങളെപ്പറ്റി ബ്രൂസ് പഠനങ്ങൾ നടത്തി. അദ്ദേഹം സയൻസ് മാസികയുടെ പ്രധാന പത്രാധിപരായിരുന്നു. പാകിസ്താനിലേയ്ക്കും ഇന്തോനേഷ്യയിലേയ്ക്കുമുള്ള അമേരിക്കയുടെ ശാസ്ത്രത്തിന്റെ *പ്രതിനിധി* ആയിരുന്നു ബ്രൂസ്. 1993 മുതൽ 2005 വരെ അമേരിക്കൻ ദേശീയ അക്കാദമി ഓഫ് സയൻസിന്റെ പ്രസിഡന്റായിരുന്നു അദ്ദേഹം. 
## അവലംബം

വർഗ്ഗം:അമേരിക്കൻ ജൈവശാസ്ത്രജ്ഞർ
വർഗ്ഗം:ഏപ്രിൽ 14-ന് ജനിച്ചവർ
വർഗ്ഗം:1938-ൽ ജനിച്ചവർ
ബോയ്ഡ് അലെക്സാണ്ടർ

**ബോയ്ഡ് അലെക്സാണ്ടർ** (16 January 1873 – 2 April 1910)ഇങ്ലിഷ്  കരസേനാ ഓഫീസറും പര്യവേക്ഷകനും പക്ഷിശാസ്ത്രജ്ഞനും ആയിരുന്നു. 

കൽക്കട്ടയിലെ ഹോട്ടലുകളായ  Great Eastern Hotel ന്റെ സ്ഥാപകനായ ഡേവിഡ് വിൽസണിന്റെ കൊച്ചുമകൻ ആയിരുന്നു. 1908ൽ റോയൽ ജ്യോഗ്രഫിക്കൽ സൊസൈറ്റിയുടെ സ്വർണമെഡലിനു അർഹത നേടി. 

## അവലംബം
* 
* 
*Mearns, Barbara and Richard, *Biographies for Birdwatchers* ISBN 0-12-487422-3

വർഗ്ഗം:1873-ൽ ജനിച്ചവർ
വർഗ്ഗം:1910-ൽ മരിച്ചവർ
ആബാദി ബാനു ബീഗം

ഇന്ത്യൻ സ്വാതന്ത്ര സമര പോരാളികളായിയിരുന്ന അലി സഹോദരന്മാരുടെ (മൗലാനാ മുഹമ്മദ് അലി, മൗലാനാ ഷൗകത്ത് അലി) മാതാവും സ്വാതന്ത്ര സമരത്തിൽ സജീവമായി പങ്കെടുത്ത ഒരു വനിതയുമാണ് **ബീ അമ്മൻ**, ബീ അമ്മ എന്നീ പേരുകളിൽ അറിയപ്പെടുന്ന **ആബാദി ബാനു ബീഗം**. 
## ജീവിതരേഖ
ഉത്തരേന്ത്യയിലെ റാംപൂർ സ്റ്റേറ്റിൽ സംസ്കാരസമ്പന്നമായ കുടുംബത്തിലെ അംഗമായിരുന്നു ഇവർ.  ഭർത്താവായ അബ്ദുൽ അലിഖാൻ അന്നത്തെ റാംപൂർ നവാബിന്റെ ഉദ്ദ്യോഗസ്ഥനായിരുന്നു. മുഗൾ ചക്രവർത്തിമാരുടെ സവിച കുടുംബത്തിൽപ്പെട്ടവരും സംസ്കാര സമ്പന്നയുമായിരുന്നു ആബാദി ബാനു ബീഗം. 27-ാം വയസ്സിൽ വിധവയായിത്തീർന്ന അവർ പുത്രൻമാർക്ക് വേണ്ടത്ര വിദ്യാഭ്യാസം നല്കുന്നതിൽ ശ്രദ്ധകേന്ദ്രീകരിച്ചു. ധീരതകൊണ്ട് വിഖ്യാതയായ വനിതയായിരുന്നു ബീ അമ്മാൻ. ഇവർ ആദ്യകാലഘട്ടങ്ങളിൽ പുത്രന്മാരുമായി പൊതു പ്രവർത്തനരംഗത്ത് സഹകരിച്ചു പ്രവർത്തിക്കുകയും പല പ്രദേശങ്ങളും സന്ദർശിച്ച് സ്വാതന്ത്ര്യസമരത്തിനു ജനങ്ങളെ പ്രേരിപ്പിക്കുകയും ചെയ്തു. സ്വാതന്ത്ര സമരകാലത്ത് പ്രശസ്തമായ ഗാന്ധി തൊപ്പി രൂപകൽപ്പന ചെയ്തത് ഇവരാണ്. ഹിന്ദു മുസ്ലിം മൈത്രിയുടെ അംബാസഡറായിരുന്നു.  സരോജിനി നായിഡു കോൺഗ്രസ്, ലീഗ്, ഖിലാഫത്ത്, സ്വദേശി സമ്മേളനങ്ങളിൽ അക്ഷീണം പ്രയത്നിക്കുകയായിരുന്നു.  വെള്ളക്കാരെ കരിങ്കൊള്ളക്കാരെന്ന് അന്നത്തെ സി.ഐ.ഡി ഡയറക്ടർ സർ ചാൾസിന്റെ മുഖത്തുനോക്കി പറഞ്ഞ ധീരതക്ക് ഉടമയാനിവർ. ഖിലാഫത്ത് പ്രസ്ഥാനത്തിന്റെ മുൻ നിര പ്രവർത്തകയായിരുന്നു അവർ. 1922ലെ ഖിലാഫത്ത് സമ്മേളനത്തിൽ ഇവർ തലശ്ശേരിയിൽ എത്തി പങ്കെടുത്തിരുന്നു.

## അവലംബങ്ങൾ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1850-ൽ ജനിച്ചവർ
വർഗ്ഗം:1924-ൽ മരിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
വർഗ്ഗം:ഉത്തർപ്രദേശിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ബ്രിട്ടീഷ് ഇന്ത്യയിലെ വ്യക്തികൾ
പ്രക്രിയാസർവ്വസ്വം

മേൽപ്പുത്തൂർ നാരായണഭട്ടതിരി  രചിച്ച പ്രസിദ്ധമായ വ്യാകരണഗ്രന്ഥമാണ് **പ്രക്രിയാസർവ്വസ്വം**.ചെമ്പകശ്ശേരി രാജാവിന്റെ നിർദ്ദേശമനുസരിച്ചാണ് ഈ ഗ്രന്ഥം രചിച്ചതെന്നു കരുതുന്നു. വ്യാകരണഗ്രന്ഥമാണെങ്കിൽ കൂടി ഇതിൽ കാവ്യാംശം അടങ്ങിയിരിയ്ക്കുന്നുവെന്നത് ഈ ഗ്രന്ഥത്തിന്റെ ഒരു പ്രത്യേകതയാണ്.പിൽക്കാലത്ത് ധാരാളം വ്യാഖ്യാനങ്ങൾ ഇതിനുണ്ടായിട്ടുണ്ട്.
നീലകണ്ഠദീക്ഷിതർ, ദേശമംഗലം ഉഴുത്തിര വാര്യർ, എന്നിവരുടെ വ്യാഖ്യാനങ്ങൾ ഇതിനുണ്ടായിട്ടുണ്ട്. കേരളവർമ്മ വലിയ കോയിത്തമ്പുരാൻ ഇതിനു ലഘുടിപ്പണി തയ്യാറാക്കിയിട്ടുണ്ട്.

### മേൽപ്പുത്തൂർ നാരായണഭട്ടതിരിയുടെ മറ്റു കൃതികൾ

*നാരായണീയം
*ശ്രീപാദസപ്തതി
*പ്രക്രിയാസർവ്വസ്വം
*മാനമേയോദിലം
*ക്രിയാക്രമം
*മാടമഹീശപ്രശസ്തി
*ധാതുകാവ്യം
*അപാണിനീയപ്രാമാണ്യസാധനം

## അവലംബം

വർഗ്ഗം:സംസ്കൃത ഗ്രന്ഥങ്ങൾ
റോയൽ എക്സിബിഷൻ ബിൾഡിംഗ്

ഓസ്ട്രേലിയയിലെ മെൽബണിൽ സ്ഥിതിചെയ്യുന്ന ഒരു ലോകപൈതൃകകേന്ദ്രമായ മന്ദിരമാണ് **റോയൽ എക്സിബിഷൻ ബിൾഡിംഗ്**(ഇംഗ്ലീഷ്: **Royal Exhibition Building** ). 1880-ലാണ് ഈ കെട്ടിടത്തിന്റെ പണി പൂർത്തിയായത്. 1880–81ലെ മെൽബൺ ഇന്റർനാഷണൽ എക്സിബിഷനുള്ള വേദിയായാണ് ഈ കെട്ടിടം പണിതീർത്തത്. തുടർന്ന് 1901ൽ ഓസ്ടേലിയൻ പാർലമെന്റിന്റെ ആദ്യ സമ്മേളനവും ഇവിടെവെച്ചാണ് ചേർന്നത്. 20-ആം നൂറ്റാണ്ടിൽ പലപ്പോഴായി ഈ കെട്ടിടത്തിന്റെ ചില ഭാഗങ്ങൾക്ക് കേടുപാടുകളും അഗ്നിബാധയും ഏറ്റിരുന്നു, എങ്കിലും കെട്ടിടത്തിന്റെ പ്രധാനഭാഗമായ ഗ്രേറ്റ് ഹാൾ (Great Hall) ഇതെല്ലാം അതിജീവിച്ച് ഇന്നും തലയെടുപ്പോടുകൂടി നിലനിൽക്കുന്നു.

1990കളിൽ പുനഃരുദ്ധാരണത്തിന്റെ പാതയിലായിരുന്നു റോയൽ എക്സിബിഷൻ മന്ദിരം. പിന്നീട് 2004-ൽ ഓസ്ട്രേലിയയിൽനിന്നും യുനെസ്കോയുടെ ലോകപൈതൃകപദവി നേടിയ ആദ്യത്തെ കെട്ടിടമായി ഈ നിർമ്മിതി. 19-ആം നൂറ്റാണ്ടിൽ നിർമിച്ച എക്സിബിഷൺ കെട്ടിടങ്ങളിൽ കാലത്തെ അതിജീവിച്ചും കേടുപാടുകൾ കൂടാതെ ഇന്നും നിലനിൽക്കുന്ന ഒരു അപൂർവ്വ മന്ദിരമാണ് റോയൽ എക്സിബിഷൻ ബിൾഡിംഗ്. ഇതിനോട് ചേർന്നുതന്നെയാണ് മെൽബൺ മ്യൂസിയവും സ്ഥിതിചെയ്യുന്നത്. 
 
## അവലംബം

## പുറത്തേക്കുള്ള കണ്ണികൾ

* World heritage listing for the Royal Exhibition Building
* Royal Exhibition Building at Museum Victoria 
* Images of Royal Exhibition Building 

വർഗ്ഗം:മെൽബണിലെ നിർമ്മിതികളും കെട്ടിടങ്ങളും
സംശയനിഘണ്ടു

എൻ. എച്ച്. ഹരൻ എഴുതിയിട്ടുള്ള നിഘണ്ടുവാണ് **സംശയനിഘണ്ടു** .4400 വാക്കുകൾ ഈ ശബ്ദകോശത്തിൽ ഉൾക്കൊള്ളിച്ചിരിയ്ക്കുന്നു.പര്യായം,വിപരീതപദങ്ങൾ,ശുദ്ധാർത്ഥപദങ്ങൾ,അർത്ഥവ്യത്യാസങ്ങൾ, സന്ദേഹം തോന്നാവുന്ന വാാക്കുകൾ,ശൈലികൾ, നാനാർത്ഥങ്ങൾ, ഇവ കൂടാതെ പദങ്ങളൂടെ  സംഖ്യാപരിച്ഛിന്ന സജാതീയ പദാർത്ഥങ്ങളും ഉൾക്കൊള്ളീച്ചിരിയ്ക്കുന്നു.

വർഗ്ഗം:നിഘണ്ടു
മരിയൻ കോളേജ് , കുട്ടിക്കാനം

ഇടുക്കി ജില്ലയിലെ കുട്ടിക്കാനത്തു സ്ഥിതി ചെയ്യുന്ന ഒരു കലാലയമാണ് **മരിയൻ കോളേജ്**.മഹാത്മാഗാന്ധി സർവ്വകലാശാലയ്ക്കു കീഴിൽ അംഗീകരിക്കപ്പെട്ടിട്ടുള്ള ഒരു എയ്ഡഡ് കലാലയമാണിത്. 1995ൽ സ്ഥാപിതമായ ഈ കലാലയം നാഷണൽ അസ്സസ്‌മെന്റ് ആന്റ് അക്രെഡിറ്റേഷൻ കൗൺസിലിന്റെ 'എ' ഗ്രേഡ് ലഭിച്ച കലാലയങ്ങളിലൊന്നാണ്. സ്വയംഭരണാവകശമുള്ള ഒരു കലാലയമാണ് ഇത്.

## കോഴ്സുകൾ
താഴെ പറയുന്ന ബിരുദ , ബിരുദാനന്തര കോഴുസുകളാണ്‌ ഈ കലാലയത്തിൽ പഠിപ്പിക്കപ്പെടുന്നത്.
### ബിരുദം
*ബി.എസ്.ഡബ്ല്യു
*ബി.സി.എ
*ബി.ബി.എ
*ബി.കോം
*ബി.എ ഇക്കണോമിക്സ്
*ബി.എ കമ്മ്യൂണിക്കേറ്റീവ് ഇംഗ്ലീഷ്
*ബി.എസ്.സി.  മാതമാറ്റിക്സ്

### ബിരുദാനന്തര ബിരുദം
*എം.സി.എ
*എം.ബി.എ
*എം.കോം
*എം.എം.എച്ച്
*എം.എ- കമ്മ്യൂണിക്കേഷൻ ആന്റ് മീഡിയ സ്റ്റഡീസ്

## അവലംബം

## പുറത്തേക്കുള്ള കണ്ണികൾ
* മരിയൻ കോളേജിന്റെ ഔദ്യോഗിക വെബ്സൈറ്റ്
പ്രശസ്തമായ ചുണ്ടൻ വള്ളങ്ങൾ

കേരളത്തിലെ  ജലോത്സവങ്ങളിൽ പങ്കെടുക്കുന്ന ചുണ്ടൻ വള്ളങ്ങളുടെ പേരു വിവരം താഴെ ചേർക്കുന്നു.പഴയ ചുണ്ടൻ വള്ളങ്ങൾ നീക്കം ചെയ്ത് പുതിയതായി പണികഴിപ്പിച്ച് നീറ്റിൽ ഇറക്കിയ ചില വള്ളങ്ങളും ഇതിൽപ്പെടൂം.
ഏറ്റവും പുതിയതായി നീറ്റിലിറക്കിയ ചുണ്ടൻ വളളമാണ് നിരണം ചുണ്ടൻ. 

## ആനാരി പുത്തൻ ചുണ്ടൻ
2010 ൽ നീറ്റിലിറക്കിയ വള്ളമാണിത്.പഴയ വള്ളത്തിനു പകരം പുതുതായി നിർമ്മിച്ചതാണിത്.
83 തുഴക്കാർ, ഒൻപതു നിലക്കാർ, അഞ്ച് അമരക്കാർ ഇതിലുണ്ട്. 
## കരുവാറ്റ പുത്തൻ ചുണ്ടൻ
1977 ൽ  18000 രൂപയ്ക്കു വാങ്ങിയ പച്ച ചുണ്ടനാണിത്, നീളം അൻപത്തിയൊന്നേകാൽ കോൽ. നാലുതവണ പുതുക്കിപണിത ഇതിനു 81 തുഴക്കാർ, ഒൻപതു നിലക്കാർ, അഞ്ച് അമരക്കാർ എന്നിവർ ഉണ്ട്
## കാരിച്ചാൽ
1970 ൽ നീറ്റിലിറക്കി.നീളം അൻപത്തിയൊന്നേകാൽ കോൽ. നാലുതവണ പുതുക്കിപണിത ഇതിനു 81 തുഴക്കാർ, ഒൻപതു നിലക്കാർ, അഞ്ച് അമരക്കാർ എന്നിവർ ഉണ്ട്.
നെഹ്രുട്രോഫി 13 തവണ നേടിയതിന്റെ റെക്കാഡ്.`1974 മുതൽ 1976 വരെ ഹാട്രിക്.
## പായിപ്പാടൻ
പഴയ ചുണ്ടനു ശേഷം 2002 ൽ പണികഴിപ്പിച്ച് നീറ്റിലിറക്കിയ വള്ളമാണിത്.നീളം അൻപത്തിമൂന്നേകാൽ കോൽ. നാലുതവണ പുതുക്കിപണിത ഇതിനു 81 തുഴക്കാർ, ഒൻപതു നിലക്കാർ, അഞ്ച് അമരക്കാർ എന്നിവർ ഉണ്ട്.
നെഹ്രു ട്രോഫി 2005,2006,2007 ൽ നേടി.
## ശ്രീ ഗണേശൻ
പഴയ പായിപ്പാടൻ ചുണ്ടൻ പുതുക്കിപ്പണിതതാണ് ശ്രീ ഗണേശൻ. നീളം അൻപത്തിയൊന്നുമൂന്നേകാൽ കോൽ.  81 തുഴക്കാർ, ഒൻപതു നിലക്കാർ, അഞ്ച് അമരക്കാർ എന്നിവർ ഉണ്ട്.
## വെള്ളം കുളങ്ങര
നീളം അൻപത്തിരണ്ടേകാൽ കോൽ.  88 തുഴക്കാർ, ഒൻപതു നിലക്കാർ, അഞ്ച് അമരക്കാർ എന്നിവർ ഉണ്ട്.
## സെന്റ് പയസ് ടെൻത്
2014 മുതൽ മത്സര രംഗത്തുണ്ട്.നീളം അൻപത്തിരണ്ടേകാൽ കോൽ.  87 തുഴക്കാർ, ഒൻപതു നിലക്കാർ, അഞ്ച് അമരക്കാർ എന്നിവർ ഉണ്ട്.
## ചെറുതന
1986 ൽ നീറ്റിലിറക്കി.നീളം അൻപത്തിമൂന്നേകാൽ കോൽ. നാലുതവണ പുതുക്കിപണിത ഇതിനു 89തുഴക്കാർ, പതിനൊന്നു നിലക്കാർ, 5 അമരക്കാർ എന്നിവർ ഉണ്ട്.
നെഹ്രുട്രോഫി 2004 ൽ  നേടി.
## ജവഹർ തായങ്കരി
1977 ൽ നീറ്റിലിറക്കി.നീളം അൻപത്തിയൊന്നേകാൽ കോൽ. നാലുതവണ പുതുക്കിപണിത ഇതിനു 81 തുഴക്കാർ, 7 നിലക്കാർ, 5 അമരക്കാർ എന്നിവർ ഉണ്ട്.
നെഹ്രുട്രോഫി 1977 ൽ  കന്നിയങ്കത്തിൽ തന്നെ നേടി. 1978,1985,2010 വർഷങ്ങളിലും വിജയം ആവർത്തിച്ചു.

വർഗ്ഗം:വള്ളംകളി മത്സരങ്ങൾ
വർഗ്ഗം:ചുണ്ടൻ വള്ളങ്ങൾ
ക്യൂട്ടിക്കിൾ

**ക്യൂട്ടിക്കിൾ**  /ˈkjuːtɪkəl/ എന്നാൽ ഒരു ജീവിയുടേയോ, അല്ലെങ്കിൽ ഒരു ജീവിയുടെ ഭാഗമായതോ ആയ കട്ടിയുള്ളതും എന്നാൽ വളയുന്നതും, ലവണങ്ങളാൽ നിർമ്മിതമല്ലാത്തതുമായ സംരക്ഷണത്തിനുവേണ്ടിയുള്ളതുമായ പുറം പാളിയാണ്. വിവിധ തരം ക്യൂട്ടിക്കിളുകൾ സാമ്യതയില്ലാത്തവയാണ്. ഉൽഭവം, ഘടന, പ്രവർത്തനം, നിർമ്മിച്ചിരിക്കുന്ന രാസവസ്തുക്കൾ എന്നിവയിൽ അവ വ്യത്യാസപ്പെട്ടിരിക്കുന്നു.
## മനുഷ്യ ശരീരഘടന

മനുഷ്യ ശരീരഘടനയിൽ ക്യൂട്ടിക്കിൾ എന്നത് അനേകം ഘടനകളെ സൂചിപ്പിക്കുന്നു. ഇത് കൊമ്പിന്റെ നിർമ്മാണത്തിനുള്ള കെരാറ്റിൻ എന്ന മാസ്യം ഉൽപ്പാദിപ്പിക്കുന്ന എപ്പിഡെർമൽ കോശങ്ങൾ അല്ലെങ്കിൽ കെരാറ്റിനോസൈറ്റ്സിനേയോ സൂചിപ്പിക്കുന്നു. അതോടൊപ്പം തലമുടിയെ പൊതിഞ്ഞുകൊണ്ട് ഫൊല്ലിക്കിളിൽ തലമുടിയെ (ക്യൂട്ടിക്കുല പിലി) ഉറപ്പിക്കുന്ന അടുക്കായുള്ള ഉപരിതലപാളിയേയും സൂചിപ്പിക്കുന്നു. 
## ഇൻവെർട്ടെബ്രേറ്റ് ജീവശാസ്ത്രം
ജീവശാസ്ത്രത്തിൽ, ഇൻവെർട്ടെബ്രേറ്റ് ക്യൂട്ടിക്കിൾ അല്ലെങ്കിൽ ക്യൂട്ടിക്കുല എന്നത് നട്ടെല്ലില്ലാത്ത ജീവികളുടെ എപ്പിഡെർമിസിനു പുറത്തുള്ള ബഹുകോശ ഘടനയാണ്. പ്രത്യേകിച്ച് നിമറ്റോഡ, ആർത്രോപോഡ എന്നിവയിൽ ഇവ ഒരു ബാഹ്യാസ്തികൂടമായി മാറുന്നു.
## സസ്യശാസ്ത്രം

സസ്യശാസ്ത്രത്തിൽ, സസ്യക്യൂട്ടിക്കിളുകൾ സംരക്ഷണം നൽകുന്നതും, വെള്ളം പറ്റാത്തതും, മെഴുകുരൂപത്തിലുള്ളതുമായ ഇലകളുടേയും, തളിരുകളുടേയും, വായുമണ്ഡലത്തിലുള്ള എല്ലാ സസ്യാവയവങ്ങളുടേയും എപ്പിഡെർമൽ കോശങ്ങളിൽ ഉൽപ്പാദിപ്പിക്കപ്പെടുന്ന ആവരണങ്ങളാണ്. ക്യൂട്ടിക്കിളുകൾ ജലനഷ്ടം കുറയ്ക്കുകയും മെഴുകിന്റെ സ്രവം കൊണ്ട് രോഗകാരികളുടെ പ്രവേശനം നന്നായി കുറയ്ക്കുന്നു.

സസ്യക്യൂട്ടിക്കിളുകളുടെ ഘടനാപരമായ വസ്തുക്കൾ പോളിമെറുകളായ ക്യൂട്ടിനും ക്യൂട്ടാനുമാണ്. അവ മെഴുകു കൊണ്ട് നിറയ്ക്കുന്നു.
## അവലംബം
ഡോറോത്തി.എം.ഫിഗ്വേറ

ഏതൻസിൽ ജോർജ്ജിയൻ സർവ്വകലാശാലയിലെ താരതമ്യ സാഹിത്യ വിഭാഗം പ്രൊഫസ്സറും, ഏഴുത്തുകാരിയുമാണ് **ഡോറോത്തി.എം.ഫിഗ്വേറ**.(ജ:1955, -ന്യൂയോർക്ക്). സാഹിത്യത്തിലെ മറ്റനേകം ശാഖകളിലും ഡോറോത്തി സംഭാവനകൾ നൽകിയിട്ടുണ്ട്.
## പ്രധാനകൃതികൾ
* Orient (1991)
*The Exotic: A Decadent Quest (1994), and Aryans, Jews and Brahmins (2002). 
*Cybernetic Ghosts (2004)
## അവലംബം

വർഗ്ഗം:അമേരിക്കൻ എഴുത്തുകാർ
വർഗ്ഗം:1955-ൽ ജനിച്ചവർ
ആസ്യരന്ധ്രം

സസ്യശാസ്ത്രത്തിൽ,ഒരു  **ആസ്യരന്ധ്രം** (ബഹുവചനം: ആസ്യരന്ധ്രങ്ങൾ) (ഉൽഭവം:വായ് എന്നർത്ഥമുള്ള στόμα എന്ന ഗ്രീക്ക് പദത്തിൽ നിന്ന് ) എന്നത്   ഇലകളിലും, തണ്ടുകളിലും മറ്റ് അവയവങ്ങളിലും കാണപ്പെടുന്ന വാതകവിനിമയം തടയാനായുള്ള സുഷിരമാണ്. സുഷിരത്തിന് പ്രത്യേകതരം പാരൻകൈമാ കോശങ്ങളായ കാവൽകോശങ്ങൾ അതിരിടുന്നു. അവ ആസ്യരന്ധ്രങ്ങൾ  തുറക്കുമ്പോഴുള്ള വലിപ്പം ക്രമപ്പെടുത്തുന്നു. ഈ പദം സുഷിരത്തേയും, അതിന്റെ കൂടെയുള്ള കാവൽകോശങ്ങളേയും ചേർത്ത് പറയാറുണ്ട്.   ഈ സുഷിരത്തിലൂടെ സസ്യത്തിലേക്ക് പ്രവേശിക്കുന്ന കാർബൺ ഡയോക്സൈഡും, ഓക്സിജനും അടങ്ങിയ വായു യഥാക്രമം മെസോഫിൽ കോശങ്ങളിലെ പ്രകാശസംശ്ലേഷണത്തിനും, ശ്വസനത്തിനും ഉപയോഗിക്കുന്നു. പ്രകാശസംശ്ലേഷണത്തിന്റെ ഒരു ഉപോൽപ്പന്നമായി ഉൽപ്പാദിപ്പിക്കപ്പെടുന്ന ഓക്സിജൻ അന്തരീക്ഷത്തിലേക്ക് ഇതേ സുഷിരങ്ങളിലൂടെ വ്യാപിക്കുന്നു. സസ്യസ്വേദനത്തിലൂടെ നീരാവി ഈ സുഷിരങ്ങളിലൂടെ അന്തരീക്ഷത്തിലേക്ക് വ്യാപിക്കുകയും ചെയ്യുന്നു.
## പ്രവർത്തനം

### CO<sub>2</sub> ന്റെ സ്വീകരണവും ജലനഷ്ടവും
പ്രകാശസംശ്ലേഷത്തിലെ പ്രധാന ഘടകമായ കാർബൺ ഡയോക്സൈഡ് അന്തരീക്ഷത്തിൽ ഏകദേശം 390  പി. പി. എം അളവിൽ കാണപ്പെടുന്നു (ഡിസംബർ 2011ലെ കണക്കനുസരിച്ച്). മിക്ക സസ്യങ്ങളുടേയും ആസ്യരന്ധ്രങ്ങൾ പകൽ സമയങ്ങളിൽ തുറന്നിരിക്കുന്നു. ഇലയിലെ വായുനിറഞ്ഞസ്ഥലങ്ങൾ നീരാവികൊണ്ട് നിറഞ്ഞിരിക്കും അവ ആസ്യരന്ധ്രങ്ങളിലൂടെയാണ് പുറത്തേക്ക് പോകുന്നത് (ഇത് സസ്യസ്വേദനം എന്നറിയപ്പെടുന്നു). അക്കാരണത്താൽ സസ്യങ്ങൾക്ക് കാർബൺ ഡൈഓക്സൈഡ് സ്വീകരിക്കണമെങ്കിൽ ഒരേ സമയം നീരാവി നഷ്ടപ്പെടണം.
## ആസ്യരന്ധ്രവും കാലാവസ്ഥാവ്യതിയാനവും
## പരിണാമം
## രൂപീകരണം
## ആസ്യരന്ധ്രത്തിലൂടെയുള്ള രോഗകാരികളുടെ പ്രവേശനം

## അവലംബം

വർഗ്ഗം:Photosynthesis
വർഗ്ഗം:Plant physiology
വർഗ്ഗം:Plant anatomy
വർഗ്ഗം:Plant cells